“Истанбулга амалиёт ўташ учун етиб келиб, жойлашганимдан сўнг, биринчи бўлиб Галата қалъаси жойлашган Бейоғлу районига бордим”, дея ҳикоя қилади Uzbek.life колумнисти Сабоҳат Ражабова.\nБой ва ранг-баранг тарихга эга бу қалъа ҳақида турли ва қизиқарли ривоятлар мавжуд.\nОлтин Шохдан Галата қалъасига назар\nГалата қалъаси милодий йилнинг 507 – 508 йилларида Византия императори Юстинианус томонидан барпо этилган. Айни пайтда сақланиб қолган қалъани 1348 – 1349 йилларда женеваликлар қайтадан қурган. Бугунги кунгача қалъа биноси зилзила ва ёнғин туфайли бир неча марта реставрация қилинган бўлиб, охирги марта 1967 йилда қайтадан таъмир қилинган.\nГалата қалъаси жойлашган гавжум кўча\nҚарийб 15 аср давомида кузатув минораси, урушда асир олинган инсонларни сақлаш жойи, зиндон, кема учун керакли ашёлар сақланган омбор, ёнғин қалъаси ва қаҳвахона сифатида хизмат қилган ушбу минора айни пайтда меҳмонлар учун музей сифатида очиқ.\nГалата қалъасидан Босфор ва Ая София масжиди манзараси\nТуркия тарихида илк парвоз\nҲезарфен Аҳмед Челебининг исми Туркия тарихида илк парвоз қилган олим сифатида муҳрланиб қолган. У XVII асрда яшаган бўлиб, султон Мурод IV ҳукмронлиги даврида (1623 – 1640) фаолият кўрсатган ва ўз қўллари билан қанот ясаган. Галата қалъасидан парвоз қилганлиги ва кўп соҳаларда билимли бўлганлиги учун Ҳезарфен, яъни бир нечта фаннинг зиёли билимдони, лақабини олган.\nГалатанинг Босфорга очилган балкони\nҚушларнинг парвози ва қанот қоқишини диққат билан кузатган, парвоз техникасини тушуниб, қанотлар ясаган Ҳезарфен аввал Истанбулдаги Ўқ майдонида бир неча марта учишга уриниб кўрган ва бир куни эрталаб Босфор бўйида тўпланган аҳолининг кўз олдида Галата қалъасидан ўзи ясаган қанотлари ёрдамида ўзини бўшлиққа қўйиб юбориб, Босфорни ошиб, Ускюдаргача парвоз қилишга муваффақ бўлган. Бу парвоз Европада катта қизиқиш билан кутиб олиниб, Англияда кейинчалик бу парвоз тасвир қилинган гравюралар ҳам пайдо бўлган.\nҚалъанинг тепасига чиқиш учун мўлжалланган зиналар\nСаройбурнидаги Синан пошо саройидан бу парвозни томоша қилган султон Мурод IV эса Ҳезарфен Аҳмед Челеби фаолияти билан аввалига яқиндан қизиқади. Сўнгра эса бу даражада билимли ва моҳир инсоннинг мавжудлигидан хавотирланиб, уни Жазоирга сургун қилади. Ҳезарфен Аҳмед Челеби у ерда вафот этади. Унга оид ягона тарихий манба машҳур Усмонли сайёҳи ва тарихчиси Авлиё Челебининг “Саёҳатнома” номли асарида келтириб ўтилади.\nБосфордан туриб суратга олинган Галата қалъаси\nГалата қалъаси афсонаси\nГалата қалъаси афсоналаридан бири қуйидагича. Галата қалъаси ва Қиз қалъаси бир-бирига ошиқ бўлади, аммо уларнинг орасидаги Истанбул бўғози, яъни Босфор икки севгилининг биргаликда бўлишларига тўсқинлик қилади. Галата қалъаси узоқ йиллар мобайнида Қиз қалъасига туйғуларини кўрсатиш учун ишқ мактублари ёзади. Ҳезарфен Аҳмед Челеби орзусини рўёбга чиқариш учун қалъанинг тепасига чиққанида Галата у билан Қиз қалъасига ёзган мактубларини бериб юборади. Истанбулнинг шамолидан куч олган Ҳезарфен Қиз қалъасига мактубларни етказганида, Қиз қалъаси ўз платоник севгисининг жавобсиз эмаслигини кўриб, хурсандлигидан боши кўкка етади. Бу икки ошиқнинг севгиси бир неча асрлардан бери тилга олиниб, айни пайтда бу икки қалъа Истанбулнинг энг гўзал манзарасининг сабабчиси бўлиб турибди.\n07:25 / 09.06.2022\nИстанбул – Фарғона йўналишида ҳаракатланган самолёт Наманган аэропортига қўнишга мажбур бўлди\n07:22 / 09.06.2022\nTurkish Airlines Истанбулдан Бухорога тўғридан тўғри рейсларни йўлга қўйди\n19:33 / 07.06.2022\nСаёҳат фотожамланмаси: Бетакрор Истанбул


Nissan Qashqai ва X-Trail`нинг премиум-талқинини намойиш этди » Скачать музыку бесплатно новинки музыки 2016-2017\nNissan Qashqai ва X-Trail`нинг премиум-талқинини намойиш этди\nКомментариев: 0 Просмотров: 339 Дата: 25-02-2016, 19:00 Женева автосалонида Nissan компанияси Qashqai ва X-Trail`нинг Premium Concept деб номланган янги талқинини намойиш этади. Nissan Qashqai Premium Concept тўқ кулрангдаги жилосизланмайдиган тусдаги кузовда тақдим этилиб, у мис-олтин рангдаги қўшимча қисмлар: рейлинг, 20 дюймли ғилдирак дисклари, пастки қисм қопламалари ва бампер, асосий чироқлардаги безак билан таъминланган. Шунингдек, кузовнинг айрим жойларига карбонли бўлаклар ҳам қўлланилган. Nissan Qashqai салони эса оқ рангдаги замш матоси билан қопланган. Nissan X-Trail Premium Concept`нинг асосий ранги жилоланмайдиган оқ тусда бўлиб, капот ва топ қисми карбондан тайёрланган, олд ва орқа бампер мис-олтин рангдаги қоплама билан безатилган. X-Trail Premium Concept салони ўзида чармнинг бир қатор кўринишларини мужассамлаган. Бош суянғичларида“мармар”ли кўринишдаги ошланган чармдан ишланган бўлса, ўриндиқларнинг айрим қисмлари “садаф” чармли ҳошия билан безатилган. Бошқарув панели ва эшикларнинг ички қопламалари жилосиз хром ва қора карбондан тайёрланган. - деб хабар бермоқда Carzone.uz нашри.


Уйга қайтмаймиз – намойишчилар Пашиняндан истеъфо сўрамоқда | Qalampir.uz\nУйга қайтмаймиз – намойишчилар Пашиняндан истеъфо сўрамоқда\nОлам\t22 Декабрь 2020 15:31 3004\nАрманистон пойтахти Еревандаги мухолифат митинги иштирокчилари Арманистон Бош вазири Никол Пашинян истеъфога чиқмагунча тарқалишни мўлжалламаяпти. Бу ҳақда Арманистондаги мухолифат “Дашнаксутюн” партияси вакили Ишхан Сагателян митинг давомида маълум қилди.\n“Келинглар, бир қарорга келайлик. Биринчиси, ҳеч қачон провокацияларга берилмаслик. Ва иккинчиси, энг муҳими, Пашинян ҳокимиятдан кетмагунча, тарқалмаслик. Ҳаммамиз бу ердан уйга қайтмаймиз”, деди Сагателян.\nАрманистон пойтахти Ереван шаҳрида мухолифат митинглари бўлиб ўтмоқда, уларнинг иштирокчилари Пашинян Қорабоғда ўт очишни тўхтатиш тўғрисидаги битимни имзолагани сабабли унинг истеъфосини талаб қилмоқда. Вазирлар Маҳкамаси раҳбарининг кетишини талаб қилаётган мухолифат кучлари мамлакат Ҳукуматининг собиқ раҳбари Вазген Манукянни Бош вазир лавозимига кўрсатган.\nАрманистон аҳолиси ушбу шартномани мағлубиятнитан олиш сифатида қабул қилиб, Бош вазир Никол Пашиняннинг истеъфосини талаб қилмоқда.\n22 Февраль 19:00 52333\n22 Февраль 11:14 28146\n22 Февраль 17:13 23986\n22 Февраль 11:49 20140\n21 Февраль 19:47 19722


Украинадаги илк қамоқхона кимошди савдосида 14 млн долларга сотилди - Zamin.uz\nУкраина адлия вазири Денис Малюська мамлакатдаги биринчи қамоқхона – Львовдаги 148-ахлоқ тузатиш колонияси сотилганини маълум қилди. «Бугун кимошди савдосида Львовдаги 148-ахлоқ тузатиш колонияси сотилди», деб ёзди у Facebook саҳифасида.\nАдлия вазирининг қўшимча қилишича, етти нафар қатнашчи иштирок этган кимошди савдосида объект нархи уч бараварга – 377,5 млн гривенга (13,9 млн доллар) ошган. Малюськанинг сўзларига кўра, сотувдан тушган маблағнинг 30 фоизи давлат бюджетига, 70 фоизи қамоқхона инфратузилмасини тиклашга йўналтирилади.\nМарт ойида Ирпенск ахлоқ тузатиш маркази 220 млн гривенга (8 млн доллар) сотувга қўйилган, аммо қатнашчилар бўлмагани туфайли савдо амалга оширилмаганди. Апрелда лот ярим нархига сотувга қўйилди, бироқ бу сафар ҳам иштирокчилар топилмади.\nФевралда Украина адлия вазирлиги ва давлат мулк фонди «қамоқхоналарни хусусийлаштириш» лойиҳасини эълон қилганди. Лойиҳа доирасида фаолияти тўхтатиб қўйилган ахлоқ тузатиш муассасалари мулклари кимошди савдосида сотилади.\nЖазони ижро этиш департаменти маълумотларига кўра, Украинада юздан ортиқ қамоқхона бўлиб, улардан 27таси фаолияти тўхтатилган ва яна 9тасини ёпиш режалаштирилган. Львовдаги 148-ахлоқ тузатиш колонияси 2018 йилдан бери ишламайди. “Замин” янгиликларини “Одноклассники”да кузатиб боринг\nЯнгиликлар » Дунё » Украинадаги илк қамоқхона кимошди савдосида 14 млн долларга сотилди


“Партия патронажи” 17 та ишчини аъзо қилди ва БПТ тузди | "Адолат" СДП\n“Партия патронажи” 17 та ишчини аъзо қилди ва БПТ тузди\nЎзбекистон “Адолат” социал-демократик партияси ташаббуси билан ташкил этилган “Партия патронажи” лойиҳаси халқимиз эътиборига тушиб бормоқда. Айниқса, лойиҳа кун бўйи ўз вазифасидан ортмай фаолият юритаётган корхона-ташкилотлар ходимлари учун жуда кенг қулайликлар яратмоқда. “Партия патронажи” ёрдами билан партиямиз сафи фаол, ташаббускор аъзолар ҳисобига ошиб бораётгани қувонарлидир.\nБугун Хоразм вилоят ҳокимлигининг Молия бош бошқармаси жамоасининг чақирувига асосан “Партия патронажи” мазкур жамоада бўлиб, дилдан мулоқот ташкил этишди.\nДавронбек Давлетов, Хоразм вилоят ҳокимлигининг Молия бош бошқармаси бошлиғи ўринбосари:\n-Партияга аъзо бўлиш ниятида партия вилоят Кенгашига мурожаат қилган эдик, партия фаоллари келиб, ишхонамизнинг ўзида партияга аъзоликка қабул қилишди. “Партия патронажи” лойиҳаси тўғрисида маълумотлар беришди. Вилоят Кенгаши томонидан сайловга тайёргарликлар ҳамда сайлов тўғрисидаги саволларимизга батафсил жавоблар олдик. Энг қувонарлиси, “Партия патронажи” лойиҳасининг ташкил этилгани ишчи-ходимларимиз учун қулайликлар яратди. Партиянинг ташкилотчилигига янада ҳавасимиз ошди. Сайловларда фаол иштирок этиб, партиямиз ғалабаси учун бел боғладик.\nРустам Болтаев, партиянинг Урганч шаҳар Кенгаши раиси, депутатлик гуруҳи раҳбари:\n-Мазкур лойиҳанинг ташкил этилгани партиямиз сафини сифатли ва тезкор ошириб боришда ҳамда аъзо бўлганлик тўғрисидаги хужжатларни ўз вақтида шакллантириб боришда қўл келмоқда. Бу лойиҳа халқимиз учун янгилик бўлди. Чақирувлар вақтида янги аъзо бўлганлар томонидан билдирилган фикр ва мулоҳозалар биз фаолларга куч бағишламоқда.\nХоразм вилоят ҳокимлигининг Молия бош бошқармаси бошлиғи, Олий Мажлис Қонунчилик палатаси депутатлигига номзод Мухаммаджон Искандаров партияга янги аъзоликка қабул қилинганларга аъзолик билетларини тантанали топширди. Мазкур ташкилотда 17 нафар аъзони ўз сафига бирлаштирган янги бошланғич партия ташкилоти ташкил этилди.\nМазкур лойиҳамиз халқимиз хизматига сафарбар этилган экан, сайловчиларнинг партиямизга бўлган ишончи тобора ошиб бораётгани шубҳасиздир. Зеро, ҳар бир ҳаракатларимиз негизида инсон манфаатлари қадр топмоғи зарур. Бу борада эса ҳалқчил ва ҳаётбахш лойиҳаларни ҳаётга тақдим этмоқ ўринлидир.


Франциянинг машҳур автокорпорацияси Жиззахда автомобиль йиғувчи янги завод қуради. Фойда ташқарига кетади, биз яна иштонсиз қолаверамиз - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:08 - Франциянинг машҳур автокорпорацияси Жиззахда автомобиль йиғувчи янги завод қуради. Фойда ташқарига кетади, биз яна иштонсиз қолаверамиз\n“Ўзавтосаноат” ширкати Франциянинг машҳур Peugeot Citroёn автокорпорацияси билан Ўзбекистонда енгил тижорат автомобилларини ишлаб чиқарувчи қўшма корхона барпо этиш бўйича келишув имзолади. Мазкур келишувга мувофиқ, йилига 16 минг дона енгил машина ишлаб чиқариши кўзда тутилаëтган янги завод Жиззах эркин иқтисодий ҳудудида қурилади.\nРасмий хабарларда умумий қиммати 130 миллион евро экани айтилаëтган мазкур лойиҳа ҳар икки томоннинг тенг улуши асосида фаолият юритиши айтилмоқда. Аммо, бунга аҳмоқ ҳам ишонмайди. Табиий, бу завод учун берилаётган ер бизники, автомобилнинг баъзи деталлари бизда ишлаб чиқарилиши мумкин. Аммо, муҳим бўлгани бу заводда машҳур автоширкатнинг автомобиллари йиғилади.\nҚаранг, “Ўзавтосаноат” хабарида нима дейилади: "Франция ширкати янги технологиялар, замонавий ишлаб чиқариш жараёнларини жорий қилишда ва мутахассислар малакасини оширишда кўмак кўрсатади. Автомобиль эҳтиёт қисмларини ишлаб чиқарувчи маҳаллий корхоналарни жалб қилиш йўли билан биринчи йилнинг ўзидаёқ янги қўшма корхонада 50 фоизга маҳаллий маҳсулотлардан фойдаланиш кўзда тутилган.”\nНимамиш, Франция бор-йўғи ЯНГИ ТЕХНОЛОГИЯЛАР, ЗАМОНАВИЙ ИШЛАБ ЧИҚАРИШ ЖАРАЁНЛАРИНИ ЖОРИЙ ҚИЛИШДА ёрдам берармиш, биз эса маҳаллий маҳсулотлар етказиб берармишмиз. Бунақа аҳмоқона хабар тарқатиш учун “Ўзавтосаноат”дагилар тўла аҳмоқ бўлиши керак.\nБилмаганлар учун эслатиш керакки, ташқи кўринишидан буюк бўлган, аммо аслида ўлаётган СССРдек давлатга ўтган асрнинг 70-чи йилларида Италиянинг буюк автоширкати “Жигули” номи билан чиқариладиган автомобиллар заводи қуриб берганди. Мана орадан 50 йил ўтмоқда, руслар ҳалигача ўзларининг янги автомобиль заводларини қуролмадилар.\nНима, французлар ўзбекларнинг шунчалик яхши кўрганлари учун бизга бундай завод қуриб бермоқдаларми? Йўқ. Улар фойда оладилар, биз уларнинг автомобилларда юрсак ҳам, иштонсиз бўлиб қолаверамиз.\nЎзбекистонда фундаментал ислоҳотлар ўтказиш, “Ўзавтосаноат” каби бир тийинга қиммат ширкатларни хусусийлаштириш ва ҳақиқий ривожланиш йўлига ўтиш керак.


Саудия Арабистони Эрон нефти экспорти ўсишини секинлаштириш йўлини топди\n23:27 / 04.04.2016\nАр-Риёд Теҳроннинг нефть экспортини оширишга уринишларига таъсир қилувчи чоралар кўрмоқда. Ар-Риёд маълумотларига кўра, Саудия Арабистони ўз сув ҳудудларига Эрон танкерларининг киришини чеклаб қўйди.\nСаудия Арабистони Эрон нефтини олиб кетаётан кемаларга ўз сув ҳудудларига киришни тақиқлади, деб хабар бермоқда трейдерлар ва кема брокерларига иқтибос келтирган ҳолда Financial Times нашри.\nНашрнинг ёзишича, февралда юкларни суғурта қилувчи бир суғурта компанияси Саудия Арабистони ва Баҳрайн Эрон нефтига эга кемаларни ўз портларига киришини чеклаб қўйганини маълум қилган. Бундан ташқари, ўз йўналишларининг охирги манзили сифатида Эрон портларини кўрсатувчи кемалар Саудия Арабистони ва Баҳрайндан уларнинг сув ҳудудларига киришга рухсат олишларига тўғри келади, деб ёзмоқда нашр.\nСаудия Арабистонининг Saudi Aramco давлат нефть компанияси ва Миллий кемачилик компанияси изоҳ бериш ҳақидаги сўроқларга жавоб бермади. Intertanko танкерлар эгалари уюшмаси ва бозорнинг қолган иштирокчилари Саудия Арабистони бундай қилиши ҳақида расмий огоҳлантириш бермаганини айтишган.\nЭрон январда санкциялар бекор қилингандан кейин Европага нефть экспорт қилишни бошлаш имконини олди. 3 апрелда Эрон нефть вазири Бижон Зангоний Эрон март ойида нефть ва газ конденсати экспортини кунига 2 млн баррелгача оширганини маълум қилганди.


Футбол ТВ телеканали бугундан бошлаб УЕФА Миллатлар лигаси финал босқич учрашувларини намойиш этади\n5 июнь, 2019, 10:59 656\nИлк соврин кимга насиб этишини саноқли кунлардан сўнг билиб оламиз.\nАввал хабар берганимиздек 5-9 июнь кунлари Португалияда УЕФА Миллатлар лигасининг финал босқичи ўтказилади. Ҳал қилувчи беллашувларда Европанинг 4та сараланган терма жамоаси – Голландия, Англия, Швейцария ва Португалия иштирок этади.\nУшбу мусобақани Ўзбекистон худудида намойиш этиш ҳуқуқини қўлга киритган Футбол ТВ телеканали юртимиздаги миллионлар ишқибозларни зериктириб қўймайди.\nБугун, яъни 5 июнь куни Миллатлар лигасининг финал босқичига старт берилади. Дастлабки ўйин мезбон Португалия ва Швейцария ўртасида кечади. Машҳур “Драгау” стадионида бўлиб ўтадиган баҳсни Тошкент вақти билан соат 23:45дан бошлаб айнан Футбол ТВ телеканали орқали жонли эфирда томоша қилишингиз мумкин.


Толибон: Россия билан музокара қилганимиз йўқ - BBC O'zbek\nТолибон: Россия билан музокара қилганимиз йўқ\nImage caption Афғонистоннинг Нангархор вилоятида ИШИД радиоси фаолияти ишга туширилган.\nАфғонистондаги Толибон ҳаракати ўзини "Исломий Давлат" деб атаган гуруҳга қарши курашда ҳамкорлик қилиш мақсадида Россия ҳукумати билан музокара ўтказгани ҳақидаги хабарларни рад этган.\nБу Россия расмийларининг Толибон билан манфаатларимиз бир деган баёнотига жавобан эълон қилинган.\n23 декабр куни Россия Президентининг Афғонистон бўйича махсус вакили Замир Кабуловнинг ана шундай баёноти эълон қилинган, унда жаноб Кабулов ИШИДга қарши курашда Толибон билан манфаатимиз бир, деб чиққан эди.\n“Бу масалада толибларнинг қизиқишлари шундоқ ҳам бизники билан мос келади. Ахборот алмашиш учун толиблар билан лозим каналларга эга эканимиз ҳақида бундан аввал ҳам айтганман”, - деган жаноб Кабулов.\nТолибон баёноти ҳаракатнинг инглиз тилидаги веб-сайтида эълон қилинган.\nБу баёнотда айтилишича, "ўзини ДАИШ деб атаганлар муносабати билан кимдан бўлишидан қатъи назар, кўмак олишга эҳтиёжлари йўқ.\n"Ҳеч ким билан мулоқотга киришганимиз йўқ ва бу масала бўйича ҳеч ким билан музокара ўтказганимиз йўқ", дейилган Толибон баёнотида.\nИД, ИШИД ёки Афғонистонда ДОИШ деб аталаётган гуруҳ Ироқ ва Сурияда катта ҳудудларни ўз назоратига киритган.\nАфғонистон шарқида эса бир гуруҳ жангарилар ИШИДга содиқликка байъат эълон қилдилар.\nУларнинг аксари Толибон раҳбариятидан ҳафсаласи пир бўлгани ҳақида баёнот эълон қилган собиқ Ўзбекистон Исломий ҳаракати жангарилари эдилар.\nЎИҲ жангарилари ИШИД раҳбари Бағдодийга содиқликка қасамёд қилиб, ўз гуруҳларининг номини "Исломий Давлат"нинг Хуросон вилояти бўлими деб эълон қилдилар.\nТолибон раҳбари Мулло Умар ўлими эълон қилинганидан кейин Мулло Ахтар Мансурга содиқлигини эълон қилган Толибон жангарилари эса ўзбек ИШИДчи жангариларга қарши чиқдилар.\nИШИДга содиқ жангарилар билан Толибон ўртасида қақшатқич жанглар бўлиб ўтди.\nНоябр ойида Толибон Афғонистоннинг Зобул вилоятидаги жангларда ИШИД тор-мор этилгани ҳақида, шунингдек, Ўзбекистон Исломий ҳаракатининг собиқ раҳбари Усмон Ғозий ўлдирилгани ҳақида хабарлар тарқатди.\nБунгача АҚШнинг Афғонистондаги қўшинлари қўмондонларидан бири Америка конгресси қаршисидаги ҳисоботида ИШИДга содиқликка қасамёд қилган Афғонистондаги жангариларнинг сони 3000 гачани ташкил этиши мумкинлиги ҳақида айтган эди.\nТолибон эса Афғонистондаги ИД кучлари "бизга хавф соладиган даражада кучли эмас", деб айтган.\nБу ҳақда Толибон вакили "Ал-Жазира" телеканалига интервьюсида айтган.\nЎн кунча олдин Нангархор вилоятида ИШИД радиоси фаолияти ишга туширилган.\nВилоятнинг айрим туманларида бу радиони тинглаш мумкин.\n"Айримлар Афғонистонда ДАИШ номини нотўғри ишлатишади... биз бу лойиҳани асосан йўқ қилдик. ДАИШнинг Афғонистондаги ҳозирлиги фақат шарқий Нангархор вилояти билан чекланади", дея эълон қилган Толибон ўзининг сўнгги баёнотида.\nИШИД раҳбари Бағдодий мурожаати эълон қилинган\nСангинда ўнлаб Толибон жангарилари ўлдирилган\nТолибон: 'Раҳбаримиз тирик'\nАфғон Толибони раҳбари оғир ярадор


Райҳон ким билан дуэт ижро этиш орзуси борлигини айтди - Darakchi\nРайҳон ким билан дуэт ижро этиш орзуси борлигини айтди\nШОУ-БИЗНЕС 07.04.2016, 12:54\nТеглар: Хонанда, Райҳон Ғаниева, Шоу-бизнес, Дуэт\nХонанда Райҳон ижоди ва ҳаётига оид кўплаб саволларга очиқ-ойдин жавоб берди.\nХусусан, “Кўплаб санъаткорлар билан дуэт ижро этгансиз. Яна ким билан дуэт айтиш орзуингиз бор?” деган саволга хонанда:\n“Аввало,барча дуэтдошларимга миннатдорчилик билдираман, ушбу қўшиқларимнинг ҳаммаси мен учун қадрли. Орзуимга келсак, яна бир бор Озодбек ака Назарбеков билан дуэт куйлаш истагим бор. Аввалги дуэтимиз қандайдир концертда қолиб кетгандай, бу сафаргиси эса бошқачароқ бўлса, қани эди?!”,—дея жавоб берди.


Иш вақти: унинг қандай турлари мавжуд | NORMA.UZ\nИш вақти: унинг қандай турлари мавжуд\nЭлектрон режалаштиргичлар ёрдамида кун тартибини режалаштириш, режалаштирилган ишларни ўз вақтида бажариш сингари мавзуларга аввал юзланган эдик. Бу сафар иш куни ўзи нима ва у ким учун қанча вақтни ташкил этиши тўғрисида фикр юритамиз.\nИш вақти бу одамнинг иш графиги ёки меҳнат интизоми доирасида ўз зиммасига юклатилган вазифаларни бажарган ҳолда ишхонада ўтказган вақтидир. Иш куни тушунчаси вақт чегарасини билдиради ва унинг мобайнида ишчи иш жойидан ажралмаслиги назарда тутилади.\nМеҳнат кодексининг 114-моддасида иш вақти тушунчасига тавсиф берилган: “Ходим иш тартиби ёки графигига ёхуд меҳнат шартномаси шартларига мувофиқ ўз меҳнат вазифаларини бажариши лозим бўлган вақт иш вақти ҳисобланади”.\nҚонунчиликда кўпроқ иш вақти ва иш ҳафтаси тушунчаларидан фойдаланилади.\nИш кунлари ва уларнинг турлари\nИш кунларига эса барча кунлар киради, календарда қизил билан белгиланган байрам ва дам олиш кунларигина бундан мустасно.\nИш ҳафтасининг эса асосан икки тури мавжуд — бу 2 кун дам олинадиган 5 кунлик иш ҳафтаси ёки 1 кун дам олинадиган 6 кунлик иш ҳафтаси. МКнинг 115-моддасига кўра, ҳодим учун иш вақтининг нормал муддати ҳафтасига 40 соатдан ортиқ бўлиши мумкин эмас. Олти кунлик иш ҳафтасида ҳар кунги ишнинг муддати 7 соатдан, 5 кунлик иш ҳафтасида эса 8 соатдан ортиб кетмаслиги лозим.\nБу муҳим! Ташкилотларда иш кунлари бўйича иш вақти давомийлигининг бошқа тартиби ҳам кўзда тутилиши мумкин. Бунда асосийси иш вақтининг ҳафтасига 40 соатдан ортиб кетмаслиги.\nҚисқартирилган иш вақти\nҚисқартирилган иш ҳафтаси деган тушунча мавжуд. Ушбу ҳолатда одам белгиланган меъёр бўйича ишлайди, яъни кунига 8 соатдан, аммо ҳафтасига 5 кун эмас, масалан, уч ёки тўрт.\nҚисқартирилган, яъни нотўлиқ иш куни бўйича иш берувчи билан олдиндан келишиб олиш даркор. Бундай турдаги иш режимида ишлашга қуйидагиларга рухсат берилади:\n18 ёшга тўлмаган ходимлар;\nI ва II гуруҳ ногирони бўлган ходимлар;\nноқулай меҳнат шароитларидаги ишларда банд бўлган ходимлар;\nалоҳида тусга эга бўлган ишлардаги ходимлар;\nуч ёшга тўлмаган болалари бор;\nбюджет ҳисобидан молиявий жиҳатдан таъминланадиган муассасалар ва ташкилотларда ишлаётган аёлларга.\nАйтиш керакки, иш вақтининг муддати:\n16 дан 18 ёшгача бўлганларга – ҳафтасига 36 соатдан;\n15 дан 16 ёшгача бўлганларга – ҳафтасига 24 соатдан ошмайдиган қилиб белгиланган.\nБундан ташқари қонунчилик билан Алоҳида тусга эга бўлган ишлардаги қисқартирилган иш куни белгиланадиган ходимлар рўйхати тасдиқланган (Вазирлар Маҳкамасининг 1997 йил 11 мартдаги 133-сон қарори билан тасдиқланган). Унга кўра, соғлиқни сақлаш ва ижтимоий таъминот халқ таълими, олий ва ўрта махсус таълим ва педагог ходимлар телевидение ва радиоэшиттириш соҳаларининг айрим ходимларига мазкур ҳуқуқ берилган.\nБайрам (ишланмайдиган) кунлари арафасида кундалик иш (смена) муддати иш ҳафтасининг беш ёки олти соатлик бўлишидан қатъий назар барча ходимлар учун камида бир соатга қисқартирилади.\nМКнинг 119-моддасига кўра, ходим билан иш берувчи ўртасидаги келишувга биноан ишга қабул қилиш чоғида ҳам, кейинчалик ҳам тўлиқсиз иш куни ёки тўлиқсиз иш ҳафтаси белгилаб қўйилиши мумкин. Аммо қонунчиликда тўлиқсиз иш вақтида иш соати қанча вақтга (соатга) қисқаришига аниқлик киритилмаган.\nҚонунчиликка кўра иш берувчи қуйидагиларга илтимосига кўра уларга тўлиқсиз иш куни ёки тўлиқсиз иш ҳафтаси белгилашга мажбур:\n14 ёшга тўлмаган (16ёшга тўлмаган ногирон) боласи бор аёлнинг;\nҳомийлигида шундай боласи бор аёлнинг ёки оиланинг бетоб аъзосини парвариш қилиш билан банд бўлган шахснинг.\nТўлиқсиз иш шароитида ишлаш ходим учун асосий йиллик таътилнинг қисқартирилиши, меҳнат стажининг камайтирилиши ва бошқа меҳнат ҳуқуқларининг қисқартирилишига сабаб бўла олмайди.\nТўлиқсиз иш вақти меҳнат шартномасида албатта кўрсатилиши керак.\nБу муҳим. Тўлиқсиз иш вақти қисқартирилган иш вақтидан меҳнатга ҳақ тўлаш тартиби билан фарқланади. Агар тўлиқсиз иш кунида меҳнатга ҳақ тўлаш ишланган вақт, бажарилган ишга қараб амалга оширилса, қисқартирилган иш вақтида меҳнатга қонунчилик билан белгиланган миқдорда тўлиқ ҳақ тўланади.\nИш вақтидан ташқари иш\nХодим учун белгиланган кундалик иш (смена) муддатидан ташқари ишлаш иш вақтидан ташқари иш деб ҳисобланади. Қонунчиликка кўра, иш вақтидан ташқари ишлар ходимнинг розилиги билан қўлланиши мумкин, аммо қуйидаги ҳолатларда иш вақтидан ташқари ишларга йўл қўйилмайди:\nиш сменасининг муддати 12 соатдан иборат бўлганда;\nшунингдек меҳнат шароити ўта оғир ва ўта зарарли ишларда.\nИш вақтидан ташқари иш учун икки ҳиссадан кам бўлмаган миқдорда ҳақ тўланади. Аммо МКнинг 125-моддасига кўра, иш вақтидан ташқари ишнинг муддати ҳар бир ходим учун:\nсурункасига 2 кун давомида 4 соатдан;\nмеҳнат шароити оғир ва зарарли ишларда — 1 кунда 2 соатдан;\nйилига эса 120 соатдан ортиқ бўлмаслиги лозим.\nҚонунчиликка кўра, ҳар бир иш кунида ходимга танаффус берилиши керак. Бу дам олиш ва овқатланиш учун танаффуслардир. Бу танаффус иш вақтига киритилмайди ва унга ҳақ тўланмайди. У ҳам қисқартирилган, ҳам тўлиқсиз бўлган иш режимида ишловчиларга берилиши шарт.


Стерлинг «Реал»га қарши ўйинда майдонга тушиши мумкин\n«Манчестер Сити» бош мураббийи Хосеп Гвардиоланинг маълум қилишича, жамоа вингери Раҳим Стерлинг жароҳатидан фориғ бўлган ва Чемпионлар Лигаси 1/8 финали доирасида «Реал»га қарши баҳсда майдонга тушишга тайёр.\nЭслатиб ўтамиз, Стерлинг жароҳати туфайли икки ҳафтани майдон ташқарисида ўтказди. Унинг «Реал» бўладиган беллашувда майдонга тушиши ҳам сўроқ остида эди.\n«Реал» – «Манчестер Сити» ўйини бугун, 26 февраль куни «Сантьяго Бернабеу»да бўлиб ўтади. Баҳс Тошкент вақти билан 01:00да бошланади.


“Очиқ эшиклар куни”нинг илк иштирокчилари – ота-оналар » Sangzor.uz - Инновацион ахборот портали\nSangzor.uz » Солиқ хабарлари » “Очиқ эшиклар куни”нинг илк иштирокчилари – ота-оналар\n“Очиқ эшиклар куни”нинг илк иштирокчилари – ота-оналар\nВилоят давлат солиқ бошқармасида “Очиқ эшиклар куни” тадбири ўтказилди. Унга вилоят солиқ идораларида фаолият олиб бораётган 30 ёшгача бўлган ходимларнинг ота-оналари таклиф этилди.\nТадбир иштирокчилари дастлаб фарзандлари ишлаётган бўлимлар, уларга бириктирилган устозлар ҳамда тизимда яратилган шарт-шароитлар билан яқиндан танишдилар.\nБошқарма раҳбарияти билан ўтказилган очиқ мулоқот давомида ота-оналарга тадбирдан кўзланган мақсад хусусида батафсил маълумот берилди. Етук солиқ хизмати ходимини тарбиялашда ўзаро ҳамкорлик муҳим эканлиги, касбий ва инсоний фазилатларни юксалтиришда икки томоннинг ҳам бирдек масъуллиги таъкидланди. Ота-оналар ўзларини қизиқтирган барча саволларга жавоб олдилар.\n“Очиқ эшиклар куни” тадбирини йил давомида ўтказиб бориш назарда тутилган. “Ота-оналар мажлиси” эса тизимга касбий ва инсоний фазилатларга бой ходимларни жалб қилиш мақсадида энг биринчилардан бўлиб ташкил этилди.\nМаълумот ўрнида айтиш ўринлики, вилоят солиқ тизимида меҳнат қилаётган ҳар бир ходимнинг иш столида оилавий фотосурат туриши анъанага кирган. Бу эса ҳар бир ходимга уни оиласи кутаётганини эслатиб туради.


Kutubxona - Oʻlmas Umarbekov. Yoʻlda (hikoya) / Kiril\nSiz shu sahifadasiz: Oʻlmas Umarbekov. Yoʻlda (hikoya) / Kiril\nМуаллифЎлмас Умарбеков Асар номиЙўлда (ҳикоя)\nТилЎзб Ҳажм70KBБезатишUzgen (admin@kutubxona.com) Қўшилган2010/06/20 Манбаhttp://www.ziyouz.com/index...\nОлис сафарга чиққанингда атрофингдаги одамлар билан тезроқ танишиб, бирпасда кадрдон бўлиб кетасан ва кўпинча ҳаммадан, ҳатто энг яқин дўстларингдан ҳам сир тутган нарсаларни уялмай-нетмай айтиб берасан, бу ҳам етмагандай, сирли, нозик, фақат ўзингга, жуда бўлмаганда, дўстингга тегишли бўлган орзуларингни ўртага ташлаб, бегона одамлардан маслаҳат сўрайсан. Хуллас, бошқа пайтда иззат-нафсингга тегадиган анча-мунча гаплар билан ўзингни овутиб, сафарни кўнгилли ўтказишга ҳаракат қиласан. Бизнинг купеда ҳам шундай бўлди. Поезд бир стантсия йўл босар-босмас, ҳаммамиз танишиб олдик. Ҳамроҳларимнинг биттаси ёши элликлардан ўтиб қолган банк инспектори экан. Қора қундуз ёқали, кўкимтир палто кийиб олган бу одам асли наманганлик бўлиб, ҳисобот ишлари билан марказга тушган экан. У вагонга чиққанидан бери қора майиз ейишу кўк чой ичиш билан овора эди. Айтишига қараган-да, майиз билан чой ҳар қандай дори-дармондан афзал эмиш.\nИккинчи ҳамроҳимиз биринчисидан бир оз кексароқ, қотмадан келган, кўз ости қовоқлари салқиб тушган... Чекса керак, мошкичири мўйлови сарғайиб кетган эди. Бу одам шаҳар архивида ишлар экан. Қариндошларини кўргани келаётган экан. Учинчи ҳамроҳ билан фақат салом-алик қилдик, холос. Чарчаган эканми, поезд юриши биланоқ, бир оз мизғиб оламан, узр, деб тепага чиқиб олган эди.\nПоезд қандайдир бир стантсияга келиб тўхтади. Банк инспектори термосини қўлтиклаб ғизиллаганича пастга тушиб кетди. Мен ҳам ўрнимдан турдим. Пастга тушайми, тушмайми, деб бирпас деразадан ташқарига қараб турдим. Стантсия кичкина бўлса керак, икки-уч жойдагина чироқ ёниб турибди. Бошқа ҳеч нарса кўринмайди. Тушишга ахд қилиб, энди эшик томон юрувдимки:\nУ менга рўпарасидаги бўш жойни кўрсатиб, палтосини еча бошлади. Кейин, киссасидан бир сиқим майиз олиб столга сочди-да, чой дамлай бошлади. У бу ишни шундай ҳафсала билан қилдики, гўё чой дамлаш ҳаёт-мамот масаласини ҳал қиладигандек туюлди. Дамлаб бўлиб, оғир хўрсинди, ҳаммага бир-бир қараб чиқди. Ундан кўзимизни узмай турганимизга қаноат ҳосил қилгач:\n— Мен ҳам шундай, — унинг гапини қувватлади архив-чи, — ўзимни мажбур қилсам ҳам бўлмайди. Йўл азоби — гўр азоби, дейишади-ку, аммо йўл қанчалик оғир бўлса ҳам уйқу келмайди. Ишхонада-чи? Қандай ҳужжатни текширма — қизиқми, қизиқмасми, барибир тушдан кейин эсноқ босаверади. Ҳа... ҳар кимнинг табиати ҳар хил. Гўё минг йиллик архив дейсиз. Қаёғидан кириб ўқиманг, тушуниб тагига етолмайсиз.\nУ қўлини чўзиб, купе эшиги ёнига осиб қўйган палтоси чўнтагидан тўрт буклоғлиқ газета олди.\n— Бунақалар жуда ҳам оз. Улар севги нималигини билишмайди. Ҳали ҳақиқий севги келмасдан туриб ё уни ўтказиб юбориб, ишқ-муҳаббат ҳақида лоф уришади. Натижада ҳаётлари бузилади. Бошқаларнинг ҳаётини ҳам бузишади. Лекин... лекин, биласизми, илгарилари..\n— Стантсияга келиб қолдик шекилли? — деди инспектор ихтиёрсиз равишда термосга қўл чўзиб. — Ҳа, стантсияга келибмиз. Қаер экан?\n— Шунақа стантсияларнинг садағаси кетсанг арзийди-да! — Термосини кўтариб вагонга инспектор чиқди. Совуқдан қизариб кетган юзларида ҳар доимгидек севинч барқ уриб турарди. — Доғ сув бор экан. Қани, юринг!\nШундай қилиб, яна ишга тушиб кетдик. Иккита булдозер ерни текислай бошлади, иккита кўтарма кран келтирилди. То уларни ўрнатгунча, йигитларнинг бўшлари чодирларни кўчириш билан овора бўлишди. Ёзнинг ўрталари эди ўшанда. Жазирама иссиқ томоқни қуритади, кўйлак-шим ўшанда. тердан баданга сирачдай ёпишиб кетган... Иморатни қуриб битиргандан кейин гашти кат-та-ю, азоби ҳам чакки эмас. Ахир, ўйлаб кўринг, уйингизда битта чўпни у ердан-бу ерга олиб қўйиш учун неча марта эгиласиз-турасиз! Бу иморат-ку! Тағин қанақаси денг! Ёшликда эътибор бермас экансан киши. Аммо улғайганинг сари меҳнатнинг қадрига етар экансан. Айниқса, ҳар бир ғиштида ўзингдан бир нима қолган бинони кўрсанг, шундай бўлар экан.\n— Нима? Нима дединг?! — оёқларини сувга солиб ўтирган Восиқ Фатхиллага ўқрайди. Фатхилла бутун қурилишда фақат ундан ҳайиқарди. Ораларида нима ўтган, билмайман, лекин камгап, оғир табиатли, тўладан келган бу йигитнинг гапларини Фатхилла нимагадир ҳеч маҳал иккита қилолмасди. Биласизми, баъзан шундай одамлар бўладики, улар сени нималари биландир ўзларига сеҳрлаб оладилар, уларни хафа қилгинг келмайди. Ё бўлмаса, доим уларнинг айтганларини бажо келтиргинг келади. Восиқ ҳам нима биландир Фатхиллани ўзига цехрлаб олган эди. Унинг шу, нима дединг, сўзининг ўзидаёқ Фатхилла гангиб қолди.\n— Ҳайронман. Сим қирқишниям билмаганимдан кейин, яна нима қилардим...\n— Ҳа, ҳа! Кранчи қиз! — гапида давом этди Усмон ака. — Мен ҳам сизга ўхшаб жуда ҳайрон бўлдим. Ўн беш йиллик иш давримда аёл кишидан кранчи чиққанини кўрмаганман. Албатта, ўзбеклардан. Биласиз-ку, бизда негадир, бундай ишларга панжа орасидан қарашади. Тўғрироғи, қара-шарди. Ҳозир бундай эмас. Мен яқинда булдозер ҳайдаётган ўзбек қизларини кўрдим. Ваҳоланки, бундан оғирроқ иш йўқ... Маҳфуза жуда аломат қиз эди.\nқуйинг-чи! — Усмон ака инспекторга ўгирилиб, ютиниб қўйди. Термос қопқоғидаги буғи кўтарилиб турган чойдан босиб бир-икки ҳўплагач, яна менга юзланди. — Мен сизга боя уни кўҳлик дедим. Балки бир оз ошириб юборгандирман. У унча чиройлик эмасди. Лекин нимасидир, сал чўзиқ-роқ рангпар юзига омонатгина ўрнатилиб қўйилган кичкина думалоқ бурними ва тийрак, қўнғир кўзларими, ё бўлмаса, ўнг кулгичи устидаги мошдек холими, билмадим, ишқилиб, алланимаси ўзига маҳлиё қиларди. Жуссаси ҳам айтарли эмас: кўпчилик қизларникидек елкалари бир оз эгилиб тушган, бўйни ингичка, лекин қўллари... бунақа қўлларни мен учратмаганман. Ҳам нозик, ҳам бақувват бу келишган қўллар унга ҳусн бўлиб тушган эди. Менга у биринчи кўришимдаёқ ёқиб қолди. Эрталаб ишга келганида ҳамма билан таништирдим. Йигитларга аввал хуш келмади -шекил-ли, истар-истамас кўришишди. Парпи бўлса ҳатто:\n— Мен нима дедим? Айтдим-қўйдим-да... — Парпининг лаблари осилди. — Фатхилла-ку, сасиган.\n— Шундай, ўзим. Ёшлигим эсимга тушиб кетди. Эҳ... агар истасам, эртагаёқ шу қиз меники бўлади.\nEртасига эрталаб гўё ҳеч нарса юз бермагандек, ҳамма ўз иши билан овора бўлиб кетди. Тушга яқин Восиқ олдимга келди. Унинг тўла юзлари кулиб турарди.\n— Йўқ, йўқ, ундай деманг! — гапирарди қиз бўғиқ овозда. — Сиз мени билмайсиз. Нима қиласиз ўзингизни ҳам, мени ҳам қийнаб?! Ўша куни, ариқ лабида ўтирганимизда айтганларим рост... Ўтиниб сўрайман, қўйинг.\n— Нега индамайсиз? Ё мени...\n— Ундай деманг. Йўқ, ундай деманг, Шавкатжон, — Маҳфузанинг овози қалтирарди. — Лекин мен сизга айтдим-ку, мени билмайсиз. Билганингизда бундай демас эдингиз. Айтсам... Мендан кулмайсизми?\nМ а ҳ ф у з а. Кулманг, хўпми? Рости, менга бари-бир. Чунки энди ҳеч кимни севолмайман... Ҳа, севолмайман.\nМ а ҳ ф у з а. Эшитинг... мен... мен... сиз ўйлаган, сиз орзу қилган қиз эмасман. Мен алданган, хўрланган, бахтсиз бир одамман...\nМ а ҳ ф у з а. Йўқ, энди айтмасам бўлмайди. Эшитинг, ҳаммасини эшитинг. Мен ўн уч ёшимда ўгай ота кўлида қолганман. Ойим оғир касалликдан вафот этган. Ўз отамни эса мутлақо билмайман. Урушда ҳалок бўлганлигини эшитганман, холос. Ойимнинг вафотидан кўп ўтмай ўгай отам уйланди. Уйланди-ю, бошим ғалвадан чиқмай қолди. Ҳар куни гоҳ пулдан, гоҳ овқатдан жанжал чиқарди. Чидай олмадим. Шаҳардаги холамникига қочиб кетдим. Орадан тўрт йил ўтди. Мактабни битирадиган пайт келди. Шунда бир йигит билан танишиб қолдим. Кинода танишдим. Чиройли йигит эди. Пули кўп эди. Холам бўлса, ўз боласидан орттириб, менга кинога ҳам зўрға пул топиб берарди. Шунинг учун бўлса керак, мен ўзимни йўқотиб қўйдим. Бунинг устига у, сизни севаман, сизсиз туролмайман, деб кунда онт ичарди. Мактабни битирган куним у, бугун бир жойга йиғилсак, уйдан бир амаллаб чиқинг, деди. Рози бўлдим. Кечқурун холамга алланималарни баҳона қилиб, уйдан чиқдим. Белгиланган жойда учрашдик. Кейин... кейин... йўқ, айтолмайман, айтолмайман!..\nШ а в к а т. Бу ачинишдан эмас. Сизни... севаман!\nEртасига у ишга чиқмади. Кечқурун трестдан телефон қилиб, унинг бўшаб кетганини айтишди. Ҳамма ҳайрон эди. Ҳеч ким ўйлаб ўйининг тагига етолмасди. Фақат мен билардим. Лекин айтмадим. Нима кераги бор? Шу куни туни бўйи Шавкат мижжа қоқмай чиқди. Эрталаб ёнимга келиб, кетмоқчи эканини айтди. Рози бўлмадим. Шунда у, билмадим, нима учун шундай қилди, юрагини бўшатгиси келдими, ё бўлмаса, мени ўзига яқин олдими:\n— Ҳа... — деди хаёлга чўмиб банк инспектори. — Шунақа севги ҳам бўлар экан.\n"http://www.kutubxona.com/wiki/index.php?title=Oʻlmas_Umarbekov._Yoʻlda_(hikoya)_/_Kiril&oldid=13075" dan olindi


Шу йил 5 февраль куни «Xabar.uz» интернет нашрида «Қувада «тез ёрдам» машинаси ойнаси синдирилди, ҳайдовчи ҳушдан кетказилди, шифокорини эса...» сарлавҳали мақола эълон қилинди.\nФарғона вилояти Соғлиқни сақлаш бошқармаси ахборот хизмати мазкур воқеа ва мақола юзасидан ўз муносабатини билдирди.\nМақолада таҳририят ижодкорлари 2019 йилнинг 29 ноябрь куни Қува туманида тиббиёт ходимларига қилинган тахдид ҳақида ҳикоя қилиб, бундай қинғир ишга қўл урган шахс ҳалигача на маъмурий, на жиноий жавобгарликка тортилмагани хусусида сўз юритади.\nҲақиқатан ҳам, 2019 йил 29 ноябр куни соат 13:05 лар чамаси Қува тумани Турк МФЙ Зиёратгоҳ кўчасида истиқомат қилувчи фуқаро М.О. Бегат қишлоғида жойлашган 81-қишлоқ оилавий поликлиникасига келиб, уйда хотинининг соғлиги ёмонлашиб қолгани ҳақида хабар беради ва шифокорлардан ёрдам сўрайди.\nУнинг илтимосидан сўнг фельдшер аёл ҳайдовчи билан бирга «Дамас» санитар тез тиббий ёрдам машинасига ўтириб, унинг уйига етиб боради. Аммо улар етиб келганида уйнинг дарвозаси қулф эди.\nФуқаро М.О. эса уйига фақат фелдьшер аёлнинг ўзини бошлаб кирмоқчи бўлади. Ҳайдовчига эса уйга кирмасликни буюради.\nҲайдовчи фуқаро ёлғон гапираётгани, аслида хотини касал эмаслиги, уйда ҳеч ким йўқлиги ва унинг нияти бузуқлигини сезиб, фельдшерни ҳимоя қилишга ҳаракат қилади.\nЛекин фуқаро М.О ҳайдовчини уриб, унга тан жароҳати етказади. Боз устига, санитар транспортини тош билан уриб, ойналарини чил-чил қилади.\nВоқеа жойидан аранг қочиб қутилган тез тиббий ёрдам ходимлари Қува туман шошилинч тиббий ёрдам бўлимига мурожат қилишган.\nБу ерда ходимлар тиббий кўрикдан ўтказилиб, фелдшер аёлга астеноневротик синдром, депрессив ҳолати ташҳиси қўйилиб, даволаш муолажалари ўтказилган. Ҳайдовчида пешона соҳаси шилинган жароҳати, чап кўз пастки ва юқори қовоқ гематомаси пайдо бўлгани учун бирламчи жарроҳлик операцияси амалга оширилиб,бўлимда стационар шароитда бир неча кун даволанган.\nСанитар автотранспортининг эса орқа ва олди ойналари синдирилган бўлиб, таъмирлашга муҳтож ҳолатга келиб қолган эди.\nШу ўринда ўйга толасан киши: ўз ҳузур-ҳаловатидан кечиб, одамлар дардига дармон бўлаётган шифокорларни алдаш, уларга тазйиқ ўтказиш, яна алламбалолар қилишга уриниш бу инсофданми? Ахир у сизга ёрдам қўлини чўзмоқчи бўлиб бордику.\n«Xabar.uz»да эълон қилинган мақолада ёзилганидек, орадан уч ойдан зиёд вақт ўтган бўлса-да, бундай номаъқул ишга урган шахсга ҳеч қандай жазо белгиланмади. Бу эса нафақат вилоят Соғлиқни сақлаш бошқармаси маъмуриятини, балки фарғоналик барча тиббиёт ходимларининг ҳам ҳақли эътирозига сабаб бўлмоқда.\nЎз ўрнида Фарғона вилояти Соғлиқни сақлаш бошқармаси раҳбарияти оғриқли ва долзарб мавзуни ёритиб, тиббиёт ходимларининг ҳақ-ҳуқуқларини ҳимоя қилишга ҳаракат қилагани учун «Xabar.uz» ижодкорларига миннатдорчилик билдиради.\nЎйламизки, тегишли ҳуқуқ-тартибот идоралари бу масалага янада жиддийроқ ёндошиб, тиббиёт ходимига таҳдид қилган шахсга қонуний жазо белгилайдилар.\nФарғона тез ёрдам шифокорлар\nХориж Кеча, 20:28\nҲуқуқ 05/04, 12:45\nҚўқонда кучли таъсир қилувчи дори воситаларини ўтказмоқчи бўлган шахслар ушланди


19:30 / 08.10.2017\n«Биз барчамиз биргамиз!», «Етар! Соғлом фикрлайлик», «Улар жамиятни парчалашди», «Биз кўпчиликмиз», «Каталонияни бўлиб ташлашларини истамаймиз» - бугун Каталониянинг Испаниядан мустақил бўлишини истаган минглаб кишилар шу шиорлар билан Барселона кўчаларига чиқишган.\nМитинг ташкилотчилари маълумотига кўра, бугун кўчага чиққан намойишчилар сони 950 минг нафардан ошади.\nБарселона полицияси маълумотига кўра эса, митингда жами бўлиб 350 мингга яқин киши қатнашган.\n«Миллатчилик ҳаракатлари Каталонияни чулғаб олган. Биз бу ерда бу тартибсизликни тўхтатиш учунмиз», — деган ёзувчи, адабиёт бўйича Нобель мукофоти лауреати Марио Варгас Льоса.\nУ Испанияни «озодлик ва қонунлар устивор» давлат сифатида ҳимоя қилишга чақирган.\n«Уларнинг мустақиллик учун ҳаракатлари Испанияни бўлиб ташлашга қаратилган. Карлес Пучдемон (Барселона женералитети раҳбари), Ориол Жункерас (Каталония ҳукумати раҳбари ўринбосари) ва Карме Форкадель (Каталония парламенти спикери) 500 йиллик тарихни йўқ қилмоқчи бўлишгани учун жазоланиши керак», деган ёзувчи.\n«Каталония фуқаролик жамияти» томонидан ташкил этилган митингни яна 50та турли ташкилотлар, шу жумладан бир қанча сиёсий партиялар - Миллий партия, «Фуқаро» партияси ҳам қўллаб-қувватлаган. Бундан ташқари, митингда каталон социалистлари фаол бўлишган.\nКаталониянинг Испаниядан алоҳида ажралиб чиқишини назарда тутувчи мустақиллик референдуми 1 октябрь куни ўтказилганди. Испания Конституцион суди референдумдан аввалроқ уни ноқонуний деб баҳолаган, референдум куни испан полицияси сайлов участкаларига бориш йўлларини тўсиб қўйган, натижада тинч аҳоли вакиллари билан тўқнашувлар рўй берганди.\nШундай шароитда ўтказилган референдум натижаларига кўра, 90 фоиздан ортиқ киши мустақилликни ёқлаган. Референдумда давомат 43,03 фоизни ташкил қилган.\nИспания қироли Фелипе VI фуқароларга қилган мурожаатида Каталония ҳукумати рухсатсиз референдум ўтказиш орқали «бўйсунмаслик» ҳаракатини намойиш этиб, «Испания бирлигига дахл қилиш»да айблади.\nИспания бош вазири Мариано Рахой улар «қонуний ўзанга қайтмагунича» Каталония ҳукумати билан ҳеч қандай музокаралар ўтказилмаслигини айтди.\nКаталония парламенти 10 октябрь куни йиғилиш ўтказади. Унда женералитет раиси (Каталония ҳукумати) Карлес Пучдемон референдумнинг якуний натижаларини эълон қилиши кутилмоқда. Ушбу йиғилиш вақтида парламент мустақиллик декларациясини қабул қилиши истисно этилмаяпти.\n«Барселона» икки футболчини трансфер қилди\n18:50 / 12.07.2018\n"Барселона" 21 ёшли футболчи трансферини эълон қилди\n04:21 / 10.07.2018


01.09.2018 – КУН УЗ\nГлавная / 2018 / September / 01\nАрхивы за день : 01.09.2018\n01.09.2018\tСиёсат Comments Off on Ӯн кунлик кундузги-тунги навбатчилик мактабларда ташкил қилинди\nЎзбекистон мактабларида 27 августдан 5 сентябргача уч сменада навбатчилик ташкил қилинди. Ўқитувчиларга кўра, бу Мустақиллик байрами кунлари хавфсизликни сақлаш мақсадида ташкил қилинган. Озодликка боғланган ўқитувчиларга кўра, мактаблардаги навбатчилик кундузи 6 соатдан, кечаги 12 соатдан ташкил қилинган бўлиб, навбати билан ҳамма ўқитувчи навбатчиликка қўйилаяпти. Жумладан, Тошкент вилояти Тошкент туманидаги мактаблардан бирининг …\nМирзиёев шаҳидлар ҳақига дуо қилди, Мустақиллик монументи пойига гулчамбар қўйди\n01.09.2018\tСиёсат Comments Off on Мирзиёев шаҳидлар ҳақига дуо қилди, Мустақиллик монументи пойига гулчамбар қўйди\nПрезидент Шавкат Мирзиёев 31 август куни Мустақиллик майдонига ташриф буюриб, Мустақиллик ва эзгулик монументи пойига гулчамбар қўйди. Бу ҳақда давлат раҳбари матбуот хизмати хабар қилди. Ўзбекистон Республикаси Олий Мажлиси Сенати ва Қонунчилик палатаси, Вазирлар Маҳкамаси, вазирликлар вакиллари ҳам ёдгорлик пойига гуллар қўйди. Шавкат Мирзиёев шу куни Тошкентдаги Шаҳидлар хотираси хиёбонида …


АҚШга келганимга 12 йил бўлди. Бу вақт мобайнида иммигрант ва адвокат сифатида иммиграция жараёни ва қийинчиликлари билан яқиндан танишиб, иммигрантлар дардига қулоқ солдим. Ҳозир ўтган йилги ишларни сарҳисоб қилиб, 2019 йил учун янги мақсад ва режаларни қилиш вақти. Шу муносабат билан қуйида иммигрантлар 2019 йилда эътибор бериши керак бўлган 5 масалага эътиборингизни қаратаман. 1. Оилавий ҳаётингизни яхшиланг Адвокат бўлганим сабабли ватандошлар мен билан боғланиб, оилавий муносабатлардан келиб чиқувчи ҳуқуқий муаммолар ҳақида маслаҳат қиладилар. Чет-элда жуда кўп оилаларда эр-хотин, ота-она ва фарзанд ўртасидаги муносабатлар осон кечмаяпти. 2019 йилда қандай бўлмасин, оиладаги ўзаро муносабатларни яхшилашга ҳаракат қилинг. Оилада тинчлик бўлмаса, бошқа ҳеч қайси иш...\nКуни-кеча Президентнинг «Хорижда истиқомат қилаётган ватандошлар билан ҳамкорлик соҳасида Ўзбекистон Республикаси давлат сиёсатини янада такомиллаштириш чора-тадбирлари тўғрисида»ги Қарори (жуда секин юкланяпти) қабул қилинди. Қарорга Илова сифатида ватандошлар билан ҳамкорлик қилишнинг давлат сиёсати Концепцияси ҳам қабул қилинди. Хўш, Концепциянинг асосий қоидалари нима? Камчиликлар нимада? Концепциянинг асосий бандлари нима ҳақида? 1. Ватандош тушунчаси: Концепцияда ким ватандош, деб ҳисболаниши айтилади. Жумладан, қуйидагилар ватандошлар қаторига киритилади: а) чет элда вақтинча юрган Ўзбекистон фуқаролари; б) хорижга чиқиб, чет эл фуқаролигини олган, Ўзбекистонга маънавий ва маданий нутқаи назардан мансубликни ҳис қилган шахслар; c) этник, тил ва маданий-тарихий нуқтаи назардан ўзини ўзбеклар ёки қорақалпоқлар сифатида идентификация қилган ҳамда Ўзбекистон билан алоқада...\nАҚШда доимий яшаш ҳуқуқини қўлга киритишнинг энг осон йўлларидан бири бу “Турли миллатларга мансуб иммигрантлар визаси – ДВ” дастури (бундан буён Грин кард дастури). Мазкур дастур орқали АҚШга ҳар йили келадиган 50 минг кишидан тахминан 2500-5000 иммигрант ўзбекистонлик. Айни пайтда Грин кард дастурида иштирок этиш даври бошланди ва 7-ноябргача давом этади. Мазкур дастурда қатнашиш учун икки асосий талабга жавоб беришингиз керак. Биринчиси, ўрта мактаб даражасидаги ёки унга тенглаштирилган таълим муассасасини битирган бўлиш (жами 12 йиллик бошланғич ва ўрта таълим). Агар бу талабга жавоб бермасангиз, унда сўнгги беш йил ичида энг камида икки йиллик тайёрлов ёки тажриба талаб қилувчи фаолиятда икки йиллик...\n22-сентябрда АҚШ ҳукумати “Давлат бюджети учун юк бўлгани туфайли грин картага нолойиқ деб топиш” (Inadmissibility on Public Charge Grounds) тўғрисидаги қоидаларини (бундан буён Қоидалар) эълон қилди. Қоидалар таклиф кўринишида бўлиб, унда бундан буён ижтимоий ёрдам дастурларидан фойдаланадиган кишилар учун АҚШда доимий яшаш имтиёзи (грин карта) берилмаслиги таклиф қилинади. Асосий сабаб--давлат бюджети учун юк бўладиган ("public charge") кишиларга АҚШда доимий қолиш имкониятини чеклаш. Бундай чоралар аввал ҳам бўлган, аммо ўз ичига асосан нақд пул (“cash assistance”) кўринишидаги ижтимоий ёрдам дастурларини қамраб олган эди. Янги қоидалар эса барча кўринишдаги ижтимоий ёрдам дастурларини ўз ичига олади. Қоидалар ҳақида менга берилган энг асосий саволларни жамлаб, ...\n2000 йилда АҚШ Конгреси Одам савдоси ва зўравонлик қурбонларини ҳимоя қилиш тўғрисидаги Қонунни (Victims of Trafficking and Violence Protection Act) қабул қилди. Мазкур Қонуннинг самарали ижросини таъминлаш мақсадида иммиграция қонун-қоидаларига ҳам ўзгартиришлар қабул қилиниб, U визаси (U-visa) киритилди. U визаси жиноят ёки зўравонлик қурбонларига аввал ноиммигрант визасини олиш ва кейинчалик грин картага мурожаат қилиш имкониятини беради. 1. U визаси нима? U визаси баъзи турдаги жиноят қурбонлари учун ноиммигрант виза мақомини беради. Мақсад, жиноят қидирув жараёнига ёрдам беришга розилик билдирган жиноят қурбони учун ҳимоя механизмини яратиш. 2. Кимлар мурожаат қилиши мумкин? U визасини олиш учун 6та асосий талаб қўйилган, булар: - Аризачи жиддий жиноят...\nТурист визаси нима? Америкага саёҳат қилаётган ватандошларимиз асосан B1/B2 ноиммиграцион визалари билан келадилар. Бизнес мақсади билан сафар қилаётганлар B1 визаси (масалан, иш билан боғлиқ учрашувлар ва музокараларда қатнашишни истаганлар учун), умумий туризм мақсади билан сафар қилаётганларга эса B2 визаси (масалан, Америкада оила аъзосини кўриш учун келишни истаганлар учун) берилади. B1/B2 визаси билан Америкада қанча муддат қолишим мумкин? [caption id="attachment_677" align="alignright" width="300"] Аэропортда қўйиладиган муҳр ва виза муддати.[/caption] АҚШ элчихонасида берилган B1/B2 виза асосан 1 йил амал қилиш муддати билан берилса ҳам, Америкада неча кун қолишингиз аэропортда белгиланади. Иммиграция хизмати текширувидан ўтганингиздан кейин паспортингизга “passport admission stamp” (аввал I-94 номли қоғоз парчаси бериларди), деб номланадиган...\nYouTube’да ёш ўзбек оиласи томонидан жуда фойдали канал очилган. Номи – Our Uzbek Homeschool. Канал нима ҳақида эканлиги ҳақида яхшироқ тасаввурга эга бўлиш учун қисқа видео лавҳани бу ерда тамоша қилишингиз мумкин – Уй таълими ҳақида интро - #1. Видео лавҳаларда асосий қаҳрамонлар бу Софиа ва Марям. Уларнинг ота-онаси Абдулазиз ва Умида эса уларга ўқитишнинг турли усулларидан фойдаланиб таълим бераётганларини кўриш мумкин. Умида ва Абдулазизга блогим кузатувчилари учун homeschooling ҳақида яхшироқ маълумот беришлари учун бир неча савол билан мурожаат қилдим. Қуйида уларнинг жавоби билан танишиб чиқишингиз мумкин. 1. Homeschooling нима? Homeschooling фарзандга уй шароитида таълим беришни англатади. Фарзандга таълим мактаб ёки боғчада...\nҲозир Америкада “tax season,” яъни даромад солиғини тўлаш вақти. Тегишли даромад солиғи декларациясини тўлдириб, жорий йилнинг 17 апрелигача топшириш керак. Америкада, иммиграцион мақоми қандай бўлишидан қатъий назар, даромад кўрган ҳар ким даромад солиғини тўлаши керак. Қуйида иммигрантлар даромад солиғи декларациясини тўлдиришда эътибор бериши керак бўлган 5 жиҳат ҳақида гап кетади. 1. Иммиграцион мақомингиз қандай бўлишидан қатъий назар даромад солиғи декларациясини топширинг Америкада солиқлар кишининг иммиграцион мақомига қараб тўланмайди. Америка фуқароси, грин карта эгаси ёки ҳужжатсиз иммигрант бўлишингиздан қатъий назар, ишлаб даромад топаётган ҳар ким даромад солиғи тўлаши керак. Даромад солиғини тўлаш борасида тушунмовчилик асосан ҳужжатсиз иммигрантлар орасида кўп учрайди. Даромад солиғи декларациясини тўлдиришда...\nГрин карта Америкада доимий яшаш (Permanent Resident) ҳуқуқини беради. Грин картани қўлга киритиш машаққатли ва йиллар давом этадиган жараён бўлишига қарамасдан, уни арзимаган хато сабабли бир зумда йўқотиш мумкин. Шундай ҳолатлардан бири грин карта мақомини тарк этиш туфайли рўй беради. Америка иммиграция ҳуқуқида бунга “abandonment” дейилади. Хўш, қайси ҳолатларда киши грин карта мақомини тарк этган ҳисобланади? Чет элда узун муддат қолиш Америкада грин карта кишига жуда кўп имтиёзлар беради. Шулар ичига чет элга саёҳат қилган киши Америкага визасиз кириб келиш ҳуқуқи киради. Грин карта эгалари саёҳатдан кейин Америкага кириб келишда грин карта ва паспортларини кўрсатиб ўтадилар. Аммо чет элда узун вақт ўтказган...\nМенга энг кўп бериладиган саволлардан бири тил ўрганиш билан боғлиқ: “Инглиз тилини қандай тезроқ ўргансам бўлади?” Шу сабабли, мазкур мақолада ҳар қандай тил ўрганишда асосий эътиборни нимага қаратиш кераклиги ҳақида 5 маслаҳат бермоқчиман: Инглиз тилини тез ўрганиш учун 5 маслаҳат Менга энг кўп бериладиган саволлардан бири тил ўрганиш билан боғлиқ: “Инглиз тилини қандай тезроқ ўргансам бўлади?” Шу сабабли, мазкур мақолада ҳар қандай тил ўрганишда асосий эътиборни нимага қаратиш кераклиги ҳақида 5 маслаҳат бермоқчиман. 1. Мақсадни аниқ белгилаб олинг Аниқ мақсадсиз бирон ишда, ҳусусан тил ўрганишда, муваффақиятга эришиш мумкин эмас. Шу сабабли, инглиз тилини ўзи нимага ўрганмоқчи эканлигингиз ҳақида мулоҳаза қилинг. Талабалигимда ўқишдан кейин ҳусусий...\n401(K) Aeroport Bakalavr CDL ҳайдовчиси DACA DAKA Deportatsiya DS-160 F-1 визаси Grin karta I-90 I-129 I-918 формаси Kanada Konsullik Kredit karta Lotoreya Lyft Magistratura Miranda SSN Ta'lim Uber U виза Ёрдам Америкага иммиграция Америкада таълим АҚШга иммиграция Грантлар Даромад солиғи Ижтимоий хавфсизлик Иммиграцион формалар Консулхона Меҳнат бозори Нафақа ОВИР Полиция Сарҳисоб Солиқлар Суғурта Талаба Элчихона Қаллиқ визаси Ҳайдовчилик гувоҳномаси Ҳуқуқларингиз\nCategories Bo’limni tanlash Иммиграция жараёни Маслаҳатлар Ҳуқуқларингиз


Видео: Тошкент вилоятининг Оққўрғон туманида ваҳшиёна содир этилган қотилликлар фош этилди / Ўзбекистон янгиликлари, энг сўнгги хабарлар\nЖАМИЯТ 0 Шархлар 5792 кўрилди\nВидео: Тошкент вилоятининг Оққўрғон туманида ваҳшиёна содир этилган қотилликлар фош этилди\nавг 05 / 2018\nТошкент вилоятининг Оққўрғон тумани Хонобод маҳалласидаги аҳолини 8 йил давомида даҳшатли қўрқинч ва хавотир эгаллаб олган эди. Маҳаллада бирин-кетин вояга етмаган болалар бедарак йўқола бошлайди. Одамлар орасида “маняк” пайдо бўлганлиги ҳақида ваҳимали гап сўзлар тарқалади. Ҳаттоки, ўша йиллари бу воқеалар сабаб айрим оилалар маҳалладан бутунлай кўчиб кетади. Қидирувлар, суриштирувлар натижа бермас. Болалар эса туман каби ҳеч бир иссиз ғойиб бўлишарди.\nМаҳалла аҳолиси билмасдики, норасида гўдаклар нола чекишга улгирмасиданоқ ваҳшийларча ўлдирилиб, маҳалладаги хонадонлардан бири Отабоевлар ҳовлисига, ахлатлар остига кўмиб ташланган эди. Бундай шавқатсиз жиноятларни шу жойда яшаб, ҳар куни қўни-қўшнилар билан салом-алик қилиб юрган Зоҳид Отабоев томонидан содир этилганлиги ҳеч кимнинг етти ухлаб тушига ҳам кирмаган эди.\nКўпчиликда жиноятга сабаб нима экан? Бундай ваҳшийликнинг тагида қандай сир-синоат бор экан деган савол туғилади. У ўч олиш мақсадида бу қотилликларга қўл урди.\nЗоҳиднинг биринчи ўлжаси Аббос Отамирзаевнинг 7 ёшли ўғли Шахбоз Муҳаммаджонов бўлди.\n2010 йилнинг 12 июнь куни Шахбознинг кўчада ёлғиз ўйнаб юрганини кўриб, уни алдаб ўз ҳовлисига олиб киради. Болакай нима бўлаётганини англаб етмасиданоқ, унинг бошига бир неча маротаба муштлаб уради. Сўнгра болани бўғиб ўлдириб, ҳовлидаги эски ҳожатхона ичига ташлаб юборади. Бу ҳам етмагандек, жасад ахлаб остига чўкиши учун устидан ахлат остига тепади. Кейинчалик эса ҳожатхона кўмиб юборади. Яна ҳеч нима бўлмагандек ерга тушган қон доғларини ювиб, устини алмаштириб ишга кетади. Қасддан қилинган бу жиноят очилмай қолади. Зоҳиддан эса ҳеч ким шубҳа ҳам қилмайди.\n2014 йил 10 августида Зоҳиднинг навбатдаги ўлжаси қўшниси Шодиёр Алибоевнинг 9 ёшли ногирон ўғли Ёрқинбек бўлди. У велосипед ҳайдаб юрган Ёрқинбекни алдаб ҳовлисига олиб киради. Бу галги қотилликда ҳам аввалги эски усулда фойдаланади. Болакайнинг жасадини эса бу сафар янги қурилган ҳожатхонага ташлаб юборади ва устидан тупроқ билан кўмиб ташлайди.\nЁрқинбекнинг вилосипедини эса маҳалладан оқиб ўтадиган ариқнинг чуқур жойини топиб яширади. Бу гал ҳам ёпиқ қозон ёпиқлигича қолади.\nБу воқеадан уч йил ўтиб, унинг навбатдаги ўлжаси 3 ёшли Ойбек бўлди. 2017 йил ноябр ойида Зоҳиднинг ҳовлисига чучук тилида нималарнидир сўраб Ойбек кириб келиб қолади. Уйда ҳеч ким йўқлигидан фойдаланиб Зоҳид Ойбекнинг бошига кетмон билан зарба беради. Оғриқдан ерга йиқилган болакай титрай бошлайди. Шу дамда боласидан ҳавотирланган она боласини излайди. Аёлнинг овозидан чўчиб кетган қотил болани омборхонага олиб киради.\nШу пайт боласини излаб юрган Муҳлиса Азимбоева кўчадан туриб "Зоҳид" деб чақиради. Бир оз вақт ўтиб ичидаги ҳовурини босиб олган Зоҳид ҳеч нарса бўлмагандек чиқиб келади. Аёл ундан "Чақирсам чиқмадингиз? Ойбекни кўрмадингизми?", - деб сўрайди. Қотил унга: "Ухлаб қолибман, чақирганингизни эшитмабман", - дейди.\nАёл кетганидан сўнг Зоҳид уйга қайтиб мурғаккина гўдакнинг қўл ва оёқларини боғлаб, бўйнидан арқон билан бўғади. Сўнгра унинг бошига қайта ва қайта кетмон билан уради. Боланинг жасадининг чиқиндиларни ташлаш учун мўлжалланган ўрага ташлаб юборади ва устидан тупроқ билан кўмиб ташлайди.\nҲуқуқ тартибот идоралари томонидан қидирув ва суриштирувлар олиб борилади. Бош прокуратуранинг ўта оғир жиноятларни тергов қилиш бошқармаси томонидан бу даҳшатли жиноятлар уч кунда фош этилди. Отабоевлар ҳовлисидан уч нафар норасиданинг жасади кавлаб олинди. Зоҳид Отабоев умрбод қамоқ жазосига маҳкум қилинди.\nТошкент вилоятида паспортлаштириш тадбирлари давом этмоқда\nБош прокуратура: Тошкент вилоятида сохта Департамент ходимлари ушланди\nҚотилликни охирига етказа олмаган йигит қўлга олинди – Бош прокуратура\nАндижонда аёл одам ўлдириб, унинг жасадини йўқ қилишда опасидан ёрдам сўради


ИЖТИМОИЙ МАСАЛАЛАРНИ САМАРАЛИ ҲАЛ ЭТИШ УЧУН - Ўзбекистон овози газетаси\nИЖТИМОИЙ МАСАЛАЛАРНИ САМАРАЛИ ҲАЛ ЭТИШ УЧУН\nфаолиятимизни изчил кучайтириш зарур\nЎзбекистон Халқ демократик партияси Фарғона вилоят кенгашининг навбатдаги пленумида фаоллар шу фикрни қатъий таъкидлашди. Пленумда Фарғона вилоят партия ташкилотлари ва халқ депутатлари Кенгашларидаги гуруҳларининг партия дастурий мақсадларини бажариш, электорат манфаатини ҳимоя қилишга қаратилган фаолиятини янада такомиллаштириш масаласи кўриб чиқилди.\nҚайд этилдики, ўтган давр мобайнида партия барча бўғинлари ва депутатларининг электорат манфаатларига жавоб берадиган устувор ижтимоий-иқтисодий масалаларни амалий жиҳатдан ҳал қилишда фаол иштирок этиш масъулияти сезиларли даражада ошди. Бу ҳақда гап кетганда, вилоятдаги ЎзХДП гуруҳларининг амалий ишлари тобора кўпайиб бораётганини таъкидлаш жоиз. Масалан, 2013 йилда 172 депутатлик сўрови юборилиб, унинг 145 тасида қўйилган масалалар ижобий ҳал этилди.\nШунингдек, Жамоатчилик қабулхоналарига тушган мурожаатлар асосида муаммоларни чуқур ўрганиб, уларни тегишли идоралар ҳамкорлигида ҳал этиш, муҳим масалаларни халқ депутатлари Кенгашларининг доимий комиссия ва сессиялари муҳокамаларига олиб чиқишга алоҳида эътибор қаратиляпти. Хусусан, қабулхоналарга 2012 йилда 605 та мурожаат тушган бўлса, 2013 йилда бу рақам 1376 тага етди. Уларнинг 50 фоиздан ортиғи ўз ечимини топди, қолганларига ҳуқуқий маслаҳатлар берилди.\n— Бугун қўйилаётган янги талаблардан келиб чиқсак, партия ташкилотлари ҳамда гуруҳлари ўз фаолиятини танқидий муҳокама этиб, уни янада кучайтириш учун барча чораларни кўришлари керак, — деди ЎзХДП вилоят кенгаши раиси Маҳмуджон Маҳкамов. — Партия Сайловолди дастурида белгиланган ғояларни депутатлар қай даражада амалга ошираётганини ҳам чуқур таҳлил этишимиз зарур. Мазкур таҳлиллар асосида вилоят ва унинг таркибига кирувчи туман, шаҳар партия ташкилотлари ҳамда депутатлик тузилмаларимиз ўз ишини изчил кучайтириши ҳамда ижтимоий масалаларни жойининг ўзида самарали ҳал этиш борасида аниқ натижаларга эришиш талаб этилади.\nБундан ташқари, партия гуруҳларимизнинг самарали иш тажрибалари кенг тарғиб қилиниши, электоратимизга унинг манфаатини ҳимоя қилишга қанчалик даражада эътибор қаратилаётганини тушунтириб бориш лозим, деб ўйлайман.\n— Вилоятда ЎзХДП сафида 25900 нафардан ортиқ хотин-қиз дастурий ғояларимизни амалга оширишда қатнашиб келмоқда, — деди «Фаол аёллар» қаноти фаоли Дилоромхон Назарова. — Вилоят ҳудуди бўйича партиямиздан Олий Мажлис Қонунчилик палатасига бир нафар, халқ депутатлари туман, шаҳар Кенгашларига 32 нафар хотин-қиз депутат этиб сайланган. Бу катта куч, албатта. Хотин-қизлар, хусусан, чекка қишлоқларда истиқомат қилаётган аёллар манфаатини ҳимоя қилишда ҳамма депутатларимизнинг ҳам салоҳиятидан самарали фойдаланиш керак, албатта. Аммо аёл дардини аёл яхши тушунади. Шу сабабли хотин-қиз депутатларни аёлларни ташвишга солаётган ижтимоий муаммоларни ҳал этишга янада фаол жалб этиш долзарб вазифалардан биридир.\n— «Бувайда» қишлоқ фуқаролар йиғини ҳудудида мактабгача таълим муассасаларида болаларга яратилган шароитлар тўғрисидаги масала ЎзХДП гуруҳи томонидан ўрганилиб, халқ депутатлари туман Кенгашининг Ижтимоий-маданий ривожлантириш, ёшлар сиёсати ва соғлом авлодни тарбиялаш масалалари доимий комиссияси йиғилиши муҳокамасига киритилди, — деди ЎзХДП Бувайда туман кенгаши раиси Ҳабибахон Тошматова.\n— Соғлом бола, баркамол авлодни вояга етказишда болани мактабгача тўғри тарбиялаш ўта муҳим босқич ҳисобланади. Шу боис «Соғлом бола йили» Давлат дастурида ҳам бу масалаларга алоҳида эътибор қаратилган.\nМуҳокама чоғида болаларни имкон қадар мактабгача таълим муассасаларига қамраб олиш, мактабга тайёрлаш ишларини масъулият билан ташкил этишга тегишли идоралар эътиборини қаратдик, зарур таклифлар бердик. Бундан кейин ҳам шу йўналиш бизнинг қатъий назоратимизда бўлади.\nПартия фаолияти, депутатлар ишини изчил кучайтириш ҳақида гап борар экан, биз аввало мамлакатнинг бугунги куни учун муҳим бўлган, ҳам дастурий мақсадларимизни рўёбга чиқаришга хизмат қиладиган, ҳам электоратимиз манфаати нуқтаи назаридан долзарб масалалар юзасидан жиддий иш олиб боришимиз зарур.\nПленумда шунингдек, Олий Мажлис Қонунчилик палатасидаги ЎзХДП фракцияси аъзоси Жўрақўзи Қўлдошев, партия Марказий Кенгаши бўлим мудири Зокиржон Холматов, «Истиқбол» ёшлар қаноти вилоят бўлими етакчиси Феруза Нишонова ва бошқалар бугуннинг долзарб партиявий масалалари юзасидан фикр-мулоҳазаларини, партия фаоллари олдида турган муҳим вазифалар ҳақида таклифларини билдирдилар.\nПленум муҳокама этилган масалалар юзасидан тегишли қарорлар қабул қилди.


Наманган вилоятидаги беморларнинг ҳам тўрт нафари соғайди\n15:55 / 10.04.2020\nНаманган вилоятида коронавирус юқтирган тўрт нафар фуқаро бутунлай соғайиб, реабилитацияга олинди. Ўзбекистонда коронавирусдан тузалган беморлар сони 42 кишига етди.\nСоғлиқни сақлаш вазирлиги Жамоатчилик билан алоқалар бўлими Ўзбекистонда коронавирусга чалинган беморларнинг яна тўрт нафари соғайгани тўғрисида хабар берди.\n«Мамлакатимизнинг барча ҳудудларида бўлгани каби, Наманган вилоятида ҳам коронавирус инфекциясига қарши изчил кураш олиб бориляпти. Карантин тадбирлари қатъий йўлга қўйилган. Шу билан бирга, вилоят юқумли касалликлар шифохонасида коронавирусга чалинган беморлар стандартлар бўйича даволанмоқда. Фидойи ва ватанпарвар шифокорларимиз уларни дарддан халос қилиш учун тун-у кун фаолият кўрсатишмоқда.\nБугун касбига садоқатли тиббиёт ходимларининг астойдил саъй-ҳаракатлари ўзининг дастлабки мевасини берди. Вилоятдаги тўрт нафар коронавирусни юқтирган фуқаро бутунлай соғайиб, реабилитацияга олиниш бахтига муяссар бўлди», дейилади хабарда.\nУлар вилоят соғлиқни сақлаш бошқармаси бошлиғи Солижон Мўминов ва бошқа масъуллар томонидан вилоят реабилитация марказига кузатиб қўйилган. Касалликдан тузалган фуқаролар маълум муддат шу ерда карантинда бўлади.\nЭндиликда Ўзбекистонда коронавирус инфекциясига чалинган беморларнинг 42 нафари ушбу касалликдан тўлиқ фориғ бўлишди.\nЭслатиб ўтамиз, Наманганда 24 март куни коронавирусдан зарарланиш билан боғлиқ илк ҳолатлар аниқланганди. Туркия орқали Умра сафарига бориб келган аёл ва унинг турмуш ўртоғи Наманганга қайтгач, уйга меҳмон чақириб, эҳсон қилади. Кейинчалик ўша оилавий тадбир қатнашчиларидан 23 нафарида коронавирус инфекцияси аниқланиб, вилоят юқумли касалликлар шифохонасига даволаниш учун ётқизилади. Улардан бир нафари — аёлнинг 72 ёшли онаси 28 март куни вафот этди.\nСўнгги маълумотларга кўра, Наманганда 51 кишида коронавирус инфекцияси аниқлангани айтилганди.\nХайрулла Бозоров: «Ҳою ҳавас бир оилага қанчалик қимматга тушганини ҳаммамиз кўриб турибмиз»\nЧин дуонинг ижобати: бирданига тўрт ўғилли бўлган наманганлик ота билан суҳбат\n12:13 / 27.06.2020\nҚиймати 24 миллиард сўмга тенг, йилига ишлаб чиқариш ҳажми эса 10 миллиард сўм – Намангандаги олти ака-ука бош қўшган тикувчилик корхонаси\n09:58 / 27.06.2020\n«Йилига 1,65 млн квадрат маҳсулот ишлаб чиқаришни мўлжаллаяпмиз». 15 млн долларлик кафель экспорт қилмоқчи бўлган Намангандаги заводга саёҳат\n18:24 / 22.06.2020


Закот ва садақа ҳалол бўлган ва бўлмаган кишилар\t08.04.2010 й.\tАллоҳ таоло: «Албатта, садақалар фақирлар, мискинлар, унда ишловчилар, қалблари улфат қилинадиганлар, қуллар, қарздорлар, Аллоҳнинг йўлида ва ватангадо учундир. Аллоҳ томонидан фарз қилингандир. Аллоҳ ўта билувчи ва ўта ҳикматли Зотдир», деган (Тавба, 60).\n«Одамлар атрофида айланиб бир луқма, икки луқма ёки бир хурмо, икки хурмо олиб қайтадиган мискин эмас. Лекин мискин ўзини беҳожат қиладиган бойлик топа олмаган, унга эътибор берилиб садақа қилинмайдиган, ўзи туриб одамлардан сўрамайдиган кишидир», дедилар». Бешовларидан фақат Термизий ривоят қилмаган. Шарҳ: Ушбу ҳадиси шарифда Пайғамбаримиз соллаллоҳу алайҳи васаллам мусулмон киши ноилож ҳолда мискинликка учраб қолганида ҳам ўзини қандай тутиши лозимлигини баён қилмоқдалар. Аслида мусулмон одам мискин, фақир-камбағал бўлиши керак эмас. Қўлидан келган барча ҳалол имкониятларни ишга солиб, ўзини ўзи таъминлаб фаровон турмуш кечиришга интилиши лозим. Бу мусулмонга фарз. Аммо дунё бир хил турмайди, турли ҳодисалар рўй беради, инсон хоҳлаган нарса бўлавермайди. Ана шу сабабга кўра танг ҳолатга тушиб қолган мусулмон ҳам ўзини бардам тутиши керак. Одамлар унинг бу ҳолини билиб қолмаслиги керак. Дарҳол бировлардан ёрдам, садақа сўрашга шошилиш яхши эмас. Ўзини ана шундоқ тутган одам мискин бўлади. Бошқа мусулмонлар уларни қидириб топишлари, закотга ҳақдор санаб, ҳақларини топширишлари лозим.\nБошқа мазҳабларда ўзига кифоя қилгудек моли бор, муҳтожлиги йўқ одам закот олиши ҳаром, де¬йилади. Бунга қуйидаги ҳадисни далил ҳам қиладилар.\nҚобийса ибн Мухориқ ас-Сақафий розияллоҳу анҳудан ривоят қилинади: «Бир (пул) юкини елкамга олдим-да, унда ёрдам сўраб Расулуллоҳ соллаллоҳу алайҳи васалламнинг ҳузурларига келдим. У зот: «Токи бизга садақа келгунча туриб тур, ундан сенга ҳам беришни амр қилурмиз», дедилар. Сўнгра: «Эй Қобийса, сўрашлик фақатгина уч ҳолатда ҳалол бўлади, холос. Бир киши (пул) юкини елкасига олган бўлса, унинг учун ўша нарсани топгунча сўраш ҳалол бўлади. Сўнгра ўзини тияди. Бир кишига офат етиб молини олиб кетса, унга маишатига етгудек сўраш ҳалол бўлади. Бир кишига қаттиқ фақирлик етса-ю, унинг қавмидан ўткир ақлли уч киши «фалончига қаттиқ фақирлик етди» деса, ўша одамга маишатига етгудек сўраш ҳалол бўлади. Ўшалардан бошқа сўрашлик ҳаромдир. Эй Қобийса, у ҳаромдир, эгаси уни ҳаром ейди», дедилар». Муслим, Абу Довуд ва Насаий ривоят қилишган.\nШарҳ: ҳадисда икки марта такрорланган «(пул) юкини елкага олиш» деган иборани бир оз шарҳ қилишга тўғри келади. Бу маъно арабчада «ҳаммола» дейилади. Икки уришиб қолган, пул маъносида келишолмай турган тарафни яраштириб юбориш учун бошқа бир киши томонидан: «Сизлар ярашинглар, пулни мен тўлайман», деб ўз бўйнига пул тўлаш масъулиятини олишга «ҳаммола», дейилади. Ушбу ривоят эгаси Қобийса ибн Мухориқ ас-Сақафий розияллоҳу анҳу ҳам шундоқ қилиб, зиммаларига пул юкини олганлар. Бу юкни адо этишда ёрдам сўраб, Расулуллоҳ соллаллоҳу алайҳи васалламнинг ҳузурларига келганлар. У зот закотга олинган моллардан келиб қолса ёрдам беришни ваъда қилганлар. Шу билан бирга, бунга ўхшаш закот олишга, ундан ёрдам сўраб келишга ҳақли яна икки тоифани ҳам айтиб берганлар.\nЖумҳур уламолар бу ҳадисни келтириш билан ҳожати йўқ одам закот олмаслиги керак, демоқчи бўладилар. Бу билан моли нисобга етмаса олса бўлаверади, деган ҳанафийларга қарши далил келтирадилар. Аслида эса, ҳеч қандай қарама-қаршилик йўқ. ҳанафийлар энг муҳтожлар биринчи навбатда ҳақли, дейдилар. Агар улар бўлмаса ёки улардан ортиб қолса, моли нисобга етмаганлар ҳам олса бўлади. Лекин бойлар олиши мумкин эмаслигига шубҳа йўқ.\nАбдуллоҳ ибн Амр розияллоҳу анҳудан ривоят қилинади: «Набий соллаллоҳу алайҳи васаллам: «Садақа бойга ва қудрат эгаси ва саломат кишига ҳам ҳалол бўлмайди», деганлар».\nШарҳ: Демак, касбга қодир, ўзи соғлом киши ҳам закот молидан олиши тўғри эмас. Бу касб қилишга қодир одам жамият елкасига ортиқча юк бўлмай, ўзи ишлаб ризқини топсин, деганидир. Исломнинг таълимоти шу. Касбга қодир, соғлом кишига закотдан улуш бермаслик учун унда қуйидаги шартлар мавжуд бўлиши керак:\nШофеъий мазҳаби уламолари умр бўйига етгулик берилади, деганлар. Моликий ва ҳанбалий мазҳаблари уламолари бир йилга етадиган мол берилади, деганлар. ҳанафий мазҳаби уламолари эса, ҳар бир кишига бир нисоб миқдорича икки юз дирҳам қийматида берилади, деганлар. Закот беришдан мақсад мискин ва фақирнинг қорнини бир-икки бор тўйғазиш ёки бир-икки ойга етадиган сарф-харажатини бериш эмас. Энг кам деганда нисобга етадиган мол бериб, «бой» номини оладиганлар қаторига қўшиб қўйишдир. Бир йиллик харажатини тўлиқ берса, агар иложи бўлса, бир умрга етадиганини берса, яна ҳам яхши бўлади. Демак, закот беришдан мақсад яхши турмуш шароитини яратишга ёрдам қилишдир.\nЯхши турмуш шароити деганда, оила аъзолари учун турар жой, етарли таом, қишки ва ёзги ки¬йим-кечаклар тушунилади. Бизнинг вақтимизда илм олиш ва даволаниш учун ҳам шароит ва маблағ бўлиши керак. Бу нарсаларнинг миқдори замонга, шароитга, урфга ва бошқа омилларга қараб белгиланади.\n«Ярфоъ!» – деди ҳазрати Умар ходимига. – Менга Муҳаммад ибн Масламани чақириб кел!» «Мени унинг олдига олиб борсанг, ҳожатим чиқармиди?..» деди аёл.\nКейин аёлни чақириб бир туя, ун ва ёғ берди-да: «Буни олгин-да, бизга Хайбарда яна учрагин, биз ўша ерга бормоқчимиз», деди. Аёл Хайбарда олдига келди. У унга икки туя берди ва: «Буни ол, сенга Муҳаммад ибн Маслама келгунча етиб туради. Мен унга сенинг бу йилги ва ўтган йилги ҳақингни беришга амр қилдим», деди».\nУ зотнинг халифалари ҳам закот йиғиб, ҳақдорларга тарқатиш ишига алоҳида эътибор берганлар. ҳазрати Абу Бакр мискин ва фақирларнинг ҳақларини ҳимоя қилиб закотни ман қилувчиларга қарши қандоқ уруш очганларини яхши биласиз.\nБу бўлимларнинг ҳар бири ўзига тегишли соҳадаги кишиларнинг закот олишга ҳақли ёки ҳақсиз эканини текшириб аниқлайди. Баъзи шартлар қуйидагилардан иборат:\nФақир ва мискин улушидан закот олишга ҳақли бўлиш учун ўзига ва унинг қарамоғидаги кишиларга кифоя қилгудек моли ёки мол топишга касби йўқ бўлиши. Ўзига яраша иш топа олмаётган ишсиз косиб ҳам закот олиши мумкин. Ишлаб туриб, етарли даромад топа олмаётган шахс эса етмаганини олади.\nКўчмас мулки бору, ундан тушаётган даромади озлиги учун қийналиб қолган кишиларга ҳам закотдан берилади. Уларни кўчмас мулкини сотишга мажбур қилинмайди. Агар илмий иш билан машғул кишилар ноқулай иқтисодий ҳолатга тушиб қолсалар, закотдан олишга ҳақлидир. Китобларини, илмий тажриба учун керакли асбоб-анжом ва бошқа нарсаларини сотиб кун кўришларига йўл қўйилмайди.\nЗакот ишлари нозиклиги кўриниб турибди. Шунинг учун бу соҳа кишиларига ҳам нозик шартлар қўйилган. Аввало, закот идораси ходими мусулмон, балоғатга етган, оқил, ишончли киши бўлмоғи керак. Чунки у ўта нозик молиявий ишга масъул бўлади. Фосиқ ва фожир кишилар бу ишга умуман яқин йўлатилмайдилар. Чунки дин амрларида ўзига эрк беришни раво кўрган одам пул амрида хиёнат қилиши мумкин.\nАдий ибн Умайра розияллоҳу анҳудан ривоят қилинади: «Расулуллоҳ соллаллоҳу алайҳи васалламнинг: «Кимни бир ишга қўйсагу у биздан битта игнани ёки ундан кўпроқ нарсани беркитса ҳам хиёнат қилган бўлади», деганларини эшитдим. Шунда ансорийлардан бир қора киши туриб олдиларига борди-да: «Эй Аллоҳнинг Расули, мендан ишингизни қабул қилиб олинг. Мен сизнинг бундоқ-бундоқ деганингизни эшитдим», деди. «Мен ҳозир яна айтаман. Сиздан кимни бир ишга қўйсак озини ҳам, кўпини ҳам олиб келсин. Унга нима берилса, олади. Нима берилмаса, олмайди», дедилар» (Муслим, Абу Довуд ва бошқалар ривоят қилишган).\nАбу ҳумайд ас-Соъдий розияллоҳу анҳудан ривоят қилинади: «Пайғамбар алайҳиссалом Аъддан ибн Лутайба деган одамни садақага ишга қўйдилар. У қайтиб келганида: «Бу нарса сизларга. Бу нарса менга ҳадя қилинди», деди. Шунда Расулуллоҳ соллаллоҳу алайҳи васаллам ўринларидан туриб, Аллоҳга ҳамду сано айтдилар ва сўнгра: «Аммо баъду. Мен сизлардан бир кишини Аллоҳ менга топширган ишда бир ишга қўяман. У эса келиб: «Бу нарса сизларга. Бу нарса менга ҳадя қилинди», дейди. Ота-онасининг уйида ўтириб кўрсин-чи, унга ҳадя келармикин?! Кўрамиз, гапи тўғримикан! Аллоҳга қасамки, сиздан кимки, бирор нарсани ноҳақдан олса, албатта, қиёмат куни уни кўтарган ҳолида келади. Зинҳор бирортангизни Аллоҳга мулоқот бўлганингизда пишқириб турган туями, бўкириб турган сигирми ёки маъраб турган қўйними елкасида кўтариб юрганини билмайман», дедилар-да, қўлларини қўлтиқларини оқи кўрингунча баланд кўтариб: «Эй бор Худоё! Етказдимми?!» дедилар» (Бухорий, Муслим ва Абу Довуд ривоят қилишган). Закотчи закотни олгандан сўнг мол эгаси ҳақига дуо қилади. Набий соллаллоҳу алайҳи васаллам: «Эй бор Худоё, Оли Абу Авфога саловот юборгин», деб закот берган буюк саҳобийнинг ҳақига дуо қилганларини биламиз.\nИмом Муслим ва Имом Термизийлар қилган ривоятда Сафвон ибн Умайя: «Набий соллаллоҳу алайҳи васаллам мен учун энг ёмон одам бўлиб кўринганларида мол бердилар. Улар мол беришда давом этавердилар ва охири мен учун энг маҳбуб одамга айландилар», деган.\n2. Ислом ва мусулмонлар учун ёмонлик қилиши мумкин-у, мол олса, ўша ёмонлигини қайтариш имкони бор. Баъзи одамлар Расулуллоҳ соллаллоҳу алайҳи васалламнинг ҳузурларига келишар, уларга закотга тушган молдан берсалар, Ислом жуда яхши дин-да, деб мақтаб кетишар, бермасалар, ёмонлаб кетишар эди.\n4. Обрў-эътиборли, аммо бошқа миллатлардан тенгдошлари бор мусулмонлар. Агар уларга яхши муомала қилинса, ўша тенгдошлари ҳам мусулмон бўлишдан умид қилинса, ўша мусулмонларга ҳам закотдан берилган. ҳазрати Абу Бакр розияллоҳу анҳунинг Адий ибн ҳотим ва Забурқон ибн Баррларга яхши мусулмон ва қавмларига обрў-эътиборли бўлишларига қарамай, закотдан улуш берганлари бунга ҳужжат қилиб келтирилади.\nАллоҳ таоло ер юзини Ислом нури билан мунаввар қилган вақтда бутун дунёда, жумладан, Арабистон ярим оролида ҳам қулчилик ҳукм сурар эди. Ислом дини дунёда биринчи бўлиб қулчиликка қарши кураш бошлади. Бунинг учун аввало тушунтириш ишлари олиб борилди. Кейинчалик қул озод қилишга тарғиб қилинди. Сўнгра баъзи молиявий ибодатларни қул озод қилиш йўли билан адо этадиган қилиб қўйилди. Закот фарз бўлганда эса, Аллоҳ таоло закотдан тушган пуллар сарф қилинадиган саккиз тоифадан бири қул озод қилиш этиб белгилаб қўйилди.\nТурли сабабларга кўра бошқа бир одамдан қарз бўлиб қолган одам қарздор ҳисобланади. Турли офатлар туфайли ночор ҳолатларга тушиб қолганлар ҳам шу тоифага қўшилади. Қарздорлар икки турга бўлинадилар: Ўзи учун сарфлаб қарз бўлиб қолганлар;\n3. Қарзни ҳозир тўлаши керак бўлиши. Агар қарзни тўлаш муддати келмаган бўлса, берилмайди. Баъзи уламолар шу йил ичида бериши керак бўлса, олишга ҳақли, деганлар. Бу ҳолда қарз ва закот пули миқдорига қараб ҳар бир ҳолатни алоҳида кўриб чиқиб ҳал қилинса яхши бўлади.\nЗакотни тақсимлашда ҳақдор тоифалардан еттинчиси бўлмиш бу тоифа ҳақида кўп мунозаралар бўлиб келган. Бу мунозаралар турли фиқҳий мазҳаблар орасидагина эмас, балки ҳар бир мазҳабнинг ичида ҳам, жумладан, ҳанафий мазҳаби уламолари орасида ҳам бўлганини кўрамиз. Чунки «Фийсабийлиллоҳ» – «Аллоҳнинг йўлида» истилоҳи кенг кўламли бўлиб, Қуръони каримда ҳам, суннати мутаҳҳарада ҳам турли маъноларда ишлатилган. Бинобарин, ҳар бир савобли ишни «фийсабийлиллоҳ» дейиш урф бўлиб қолган. Шунинг учун ҳам закотдаги фийсабиллоҳ тои¬фаси ҳақида ўша маъноларнинг ҳаммасидан келиб чиқиб, жуда кенг баҳс юритилган. Уларнинг ҳаммасини жамлаб ўрганиб чиққан уламоларимиз қуйидаги хулосаларга келганлар:\nҳамаср уламоларимиз, ушбу тоифага аталган улушни Ислом ерларини озод қилишга сарфланиши керак, деганлар. Шу билан бирга, бугунги кунимизда ҳолат ва истилоҳларнинг ўзгарганини эътиборга олиш керак. Мисол учун, мусулмонларга қарши маданий, маърифий ва мафкуравий ҳамла қилинмоқда. Шунга яраша мусулмонлар уларнинг бу ҳамлаларини қайтариш учун маданий, маърифий ва мафкуравий ҳаракат қилишлари керак. Бу турдаги иш ҳам ўз-ўзидан бўлавермайди. Унга кўплаб маблағ лозим бўлади. Китоблар, турли нашрлар, турли филм, кўрсатув, эшиттириш ва тарғибот-ташвиқот ишлари ўз-ўзидан бўлмайди. Шунинг учун мазкур ишларни ҳам исломий ишлар дейиш керак ва унга «фийсабийлиллоҳ» улушидан маблағ сарфлаш керак, деганлар.\n«Ибн» сўзи арабчада «ўғил» маъносини, «сабийл» эса «йўл» маъносини англатади. «Ибн сабийл» – «йўл ўғли» деган маънони билдиради. Юртдан ташқарига чиқиб, ўз юртидан алоқаси узилиб қолган киши «ибн сабийл» дейилади. Қуръони каримда бу турдаги кишиларга алоҳида эътибор берилган. Кўпгина ояти карималарда ибн сабийлга яхшилик қилиш зарурлиги қайта-қайта таъкидланади. Охири келиб, закотга ҳақдор саккиз тоифадан бири «ибн сабийл» деб эълон қилинган. Агар «ибн сабийл» юртида бой бўлса ҳам, мусофирликда қи¬йин аҳволга тушиб қолса, унга закотдан улуш берилади. Ибн сабийлга бунчалик эътибор берилишини уламоларимиз қуйидагича шарҳлайдилар. Ислом динида бир неча сабабларга биноан, сафар қилиш, юриш ва кўришга тарғиб қилинган.\n1. Ризқ талаб қилиш учун сафар қилиш. Қуръони каримда: «У(ер)нинг елкаларида юринг ва У зот (Аллоҳ)нинг ризқидан талаб қилинг», дейилган. Бошқа бир оятда: «Ва бошқалар ер юзида (жавлон) уриб юрурлар, Аллоҳнинг фазлини талаб қилурлар», дейилган.\nЗакот тўплашни ва унга кимлар ҳақдор эканини ўрганиб чиқдик. Закот тўпланди, ҳақдорлар аниқланди. Энди уни бўлиш масаласи қандай бўлади? Агар бугунги кунимиз эътибори билан оладиган бўлсак, ҳозир қуллар йўқ. Аммо уларнинг ўрнига мусулмон асирлар қўйилиши мумкин. Кўпгина жойларда закотчилар ҳам йўқ. Мол эгасининг ўзи ёки унинг вакили беради. Бу ҳолда закотчи улуши ҳам тушиб қолади.\n1. Агар закотга тушган мол кўп бўлса, барча тоифадаги ҳақдорларга бериш керак. Мавжуд ҳақдор тоифалардан бирортасини маҳрум қилишга ҳеч кимнинг ҳақи йўқ.\n2. ҳамма тоифаларга тенг бўлиш ҳам вожиб эмас. Бунда ҳолатга қаралади. Мисол учун бир юртда мингта фақир, юзта қарздор ва ўнта «ибн сабийл» бўлиши мумкин. Албатта, тушган закотни учга бўлиб уч тоифага берилмайди, эҳтиёжга қараб тақсимланади.\n6. Закот оз миқдорда бўлса, бир тоифага ва ёки бир кишига берган маъқул. Чунки оз нарсани кўпчиликка тарқатилганда закотдан кўзланган мақсад ҳосил бўлмайди. Озга тар-қатилганда эса, оз бўлса ҳам ҳосил бўлади. « Олдинги


5 августа, 2021, 21:48\nТеги:Азим Аҳмедов | Одил Аҳмедов | ФК Навбахор | Суперлига\nМухлислар ундан Одил Аҳмедов каби ўйнашни истаяптиларми?\n“Навбаҳор” клубининг сардори ва етакчиси, бир неча йилдан бери жамоа шарафини ҳимоя қилиб келаётган Азим Аҳмедов ҳамма вақт мухлисларнинг диққат-марказида бўлади.\nУнинг “Қўқон-1912” дарвозасига стандартдан киритган голи июль ойининг энг чиройли голи бўлди. Sports.uz мухбири футболчи билан қизиқарли суҳбат уюштирди. Унда Азим Аҳмедов бир қатор масалаларда жиддий гапларни айтди.\n- Азимжон, “Қўқон-1912” дарвозасига жарима зарбасидан киритган голингиз июль ойининг энг чиройли голи, деб эътироф этилди. Ўша вазиятни эсга олсак, масофа анча олис эди, зарбани шунчаки таваккал тепдингизми ёки ҳаммасини аниқ ҳисоб-китоб қилганмидингиз?\n- Тўпни жарима нуқтасига қўйган пайтимда гол уришимни кўнглим сезди. Ўйиндан аввал Виктор Романович ҳам агар узоқ масофадан жарима зарбаси белгиланса, дарвоза томон тепгин, деб анча уқтирганди. Гол уришимни сезгандим ва тепган тўпим дарвоза тўридан жой олди.\n- “Навбаҳор” водий дербисида муҳим ғалабани қўлга киритди. Ўйин қандай таассурот уйғотди?\n- Камчиликларимиз анча кўп. Жамоамизга янги футболчилар келган. Уларни мослашиб олишига ҳам икки-учта ўйин керак. Яхши легионерларни олдик. Аммо биринчи ўйинда ўзларини кўнгилдагидек кўрсата олишмади. Лекин ҳаммасини кўрдик, билиб турибмиз, улар яхши футболчилар экан. Шундоқ ҳам қўқонликларга қарши учрашув биз учун оғир ўтишини сезгандик. Бизга фақат ғалаба керак эди. Натижа учун ўйнадик. Турдан-турга ўйинимиз яхшиланиб бораверади. Шунинг устида ишлаяпмиз.\n- 12-турда Наманганда “Андижон”га қарши ўйиндаги мағлубият жамоа учун ҳам, мухлислар учун ҳам оғир қабул қилинди. Ўша учрашувдан кейин сиз ижтимоий тармоқдаги расмий саҳифангиз орқали мухлисларга рози бўласизлар, дея кетганингизга шаъма қилгандингиз. Ростдан клубни тарк этганмидингиз?\n- Ўша ўйинда кўрган бўлсангиз, роса жон куйдириб ўйнадик. Гол ўтказиб юборган вазиятда Иван Соловьёв хато қилди. Мен ҳужумга кетгандим. Тўп олдириб қўйилганидан кейин ҳужумдан орқага қайтиб бордим, аммо улгурмадим. Кўпчилик эса мени айбдор қилди. Ўшанда мен ҳақимда ёмон фикрлар билдирилди. Рости, бундай гапларни эшитавериб чарчаб кетдим. Ўзимга-ўзим қарор қилдим: бўлди, жамоадан кетмасам бўлмайди! Мана шундай фикрга келгандим. Яхшими-ёмонми, бизга тош отилаверади. Ҳамма нарса жамоа сардорининг бошида синар экан. Ўшанда ўзим ҳам руҳан “синиб” қолдим. Шунинг учун кетаман деган постни қўйгандим. Лекин бунчалик шов-шув бўлишини ўйламагандим. Кейин вилоят ҳокими билан гаплашдим. Самвел Бабаян “Навбаҳор”га келгач, мени чақиртирди, гаплашдик. У менга мотивация берди. Биринчи ўйинни ютиб олсак, ҳаммаси изига тушиб кетади, деди. Худога шукр, ютдик. Хуллас, шундай қилиб, “Навбаҳор”да қоладиган бўлдим.\n- Маълумотларга қараганда, олдингизда яхши таклифлар бор эди. Музокараларга киришганмидингиз?\n- Ўша пайтда “Турон” билан шахсан ўзим музокара олиб бордим. Улар “Андижон” билан ўйиндан кейиноқ менга қўнғироқ қилишди. Клуб вакиллари билан яхши гаплашиб тургандик. Кейин “Навбаҳор”даги ўзгаришлардан сўнг, Наманганда қолдим.\n- Самвел Бабаян келгач, “Навбаҳор”да нима ўзгарди?\n- Биринчи ўринда тартиб-интизом ўзгарди. У ишга чанқоқ одам, жуда талабчан. Майда деталларгача эътибор беради ва жамоани яхши тарафга ўзгартиряпти. Муҳитни ҳам яхшилаяпти. Ҳаммани бирлаштиряпти. “Навбаҳор”ни битта оилага айлантирди. Худо хоҳласа, бунинг мевасини кўрамиз.\n- Мавсум бошида вилоят ҳокими чемпионлик вазифасини қўйганди. Биринчи даврадаги омадсизликдан кейин поезд кетиб бўлдими?\n- Ҳар йили чемпион бўлишни истаймиз. Битта мураббий келдими, унга 3-4 йил вақт бериш керак. Шота Арвеладзе ҳам келиб бир йилда ҳеч нима қила олмади-ку. Уч йил ичида “Пахтакор”ни ўзгартириб, совринларни ютди. Бизда мураббийларни кўп алмаштиришади. Энди бир мураббийга мослашаётганимизда у кетади ва бошқаси келади. Янгисига мослашиш жараёни бошланганида яна бошқаси келади. Энг кўп мураббий алмашгани бизда бўлса керак. Битта мураббийга етарлича вақт берилса, у жамоани чемпион қилади. Фақат ҳамма нарсага вақт керак.\n- “Навбаҳор”нинг чемпионлигига неча йил керак ,деб ўйлайсиз?\n- Вақти келди, менимча. Ҳозирги мураббийларга етарлича фурсат берилса, мақсадга эришамиз. Клубда ҳамма шароит етарли. Хоҳлаган ўйинчиларни олиб беришяпти. Бундан буёғига жамоани янада жипслаштиришади. Ҳар йили таркибда ўзгаришлар бўлади, 10 таси кетса, 15 таси келади. Энди ҳозирги мураббийларга вақт берилса, бунинг самарасини кўрамиз.\n- Одил Аҳмедовни миллий терма жамоада бирга тўп сурганингизни кам бўлса-да, кўрганмиз. Сиз билан акангизни “Навбаҳор”да ҳам бирга кўришимиз мумкинми? Одил фаолиятини Наманганда тугатмоқчими?\n- “Навбаҳор”да тугатаман, деган нияти бор эди. Кейин орада Наманганда акам тўғрисида ҳар хил гап-сўзлар бўлиб кетди. Шу боис, Хитойдан қайтганимдан сўнг, футболни тугатаман, деди. Клубга келмасимдан олдин ҳаммадан шунча гап эшитяпман, деб ҳайрон бўлди. Одамлар орасида Одил у қиляпти, бу қиляпти, қайсидир мураббийни олиб келибди, шунга ўхшаш гаплар тарқалди. Шунинг учун Хитойдан кейин фаолиятини тугатмоқчи.\n- Демак, акангизни фикри ўзгарибди-да....\n- Гап-сўзлар ёмон таъсир қилади. Нимагадир биз тўғримизда шундай миш-мишлар чиқаверадида.\n- Нима учун шунақа?\n- Ҳаёт бир текисда кетмайди. Ўйинимиз бир чиқади, бир чиқмай қолиши мумкин. Ана шундай пайтда ўзингиз истамаган ҳолда чуқурликка тушиб қолганингизда камига етмаганидек, мухлислар сизни аксинча қўллашни ўрнига яна ўша чуқурликка улоқтиришади. Ижтимоий тармоқлар орқали биз ҳақимиздаги бўлмағур гап-сўзларни жўнатишади, уни эшитасиз ва кайфиятга таъсир қилади. Тўғриси, емаган сомсага кўп пул тўлайман. Мен ҳар доим “Навбаҳор” учун жонимни бериб ўйнаб келганман. Буни билганлар билади. Мухлисларни ижтимоий тармоқда гуруҳи бор. Кимдир исбот далилсиз нимадир деса ҳамма ўшани гапига қараб эргашиб кетади. Энди уларнинг гапларига парво қилмай қўйдим. Акс ҳолда соғлиққа анча зарар қиларкан.\n- Барибир Одил Аҳмедовни укаси бўлганингиз учун сизга ҳам бошқача эътибор берилади. “Пахтакор”га кетган пайтингизда кейинчалик акангизга ўхшаб хорижда тўп суришингизни кутдик.\n- Худога шукр, таклифлар кўп бўлган, ҳозир ҳам бўлиб турибди. Агар шу ҳақда нимадир десам, яна гап-сўз кўпаяди. Одамлар мендан худди Одил Аҳмедовнинг ўйинини кутишади. Укаси бўлганим учун ҳам унинг каби ўйнашимни хоҳлашади. Одил Аҳмедовда Худо томонидан берилган талант бор. Мен акамга ҳавас қилиб футболчи бўлганман. Лекин менинг ўйин услубим бошқача, акамники бошқача. Ака-ука дегани бир хил ўйнайди, дегани эмас-да. Тўғриси, Одил акамдаги иқтидор – бу туғма талант. Тўғри, мен ҳам акамга ҳавас қилиб, унга интилиб ўйнашга ҳаракат қиляпман. Билмадим, негадир Одил Аҳмедовни укаси бўлганим учунми, мени кўпчилик танқид қилаверади. Боя айтдим-ку, Одил акам билан бир хил ўйинни кутадилар. Лекин унақамас-да, ҳаммани ўйин услуби ҳар хил. Энди четдаги таклифларга келсак, “Пахтакор”да ўйнаб юрган пайтимда ҳам кўплаб чақирувлар бўлган, Қатардан ва яна бошқа жойлардан. Лекин Одил акам менга, Наманганга бориб ёрдам бер, мен шунча йилдан бери хорижда ўйнаяпман, ота-онамизни ёнида бўлгин, уйда ўйнагин, деган. Биласизми, “Навбаҳор”га қайтиб ёрдам бериш учун, наманганлик мухлислар олдида тўп суриш мақсадида чўнтагимдан пул сарфлаб, “Пахтакор”дан трансферимни сотиб олганман. “Навбаҳор”га шунча машаққат билан келган бўлсам ҳам барибир ишқибозлар танқид қилаверадилар. Агар менга пул керак бўлганида “Пахтакор”дан ўзимни-ўзим сотиб олиб, бу ерга келмаган бўлардим-ку. Ўша сарфлаган пулимга бемалол бошқа бирор-бир бизнес қилсам ҳам бўларди.\n- “Пахтакор”дан трансферингизни қанчага сотиб олгансиз?\n- 800 миллион сўмга сотиб олганман. Ҳамма пулни ўзимиз тўлаганмиз. “Навбаҳор” ўзимнинг жамоам бўлгани учун жон куйдириб, ҳар томонлама ёрдам бергим келган. Аммо битта мағлубият ёки ўйинимиз қовушмай қолса, яна биз ёмон бўлиб қолаверамиз. Кейин рақамларимни, инстраграмдаги саҳифаларимни ўзгартириб юбордим. Турли гапларни эшитавериб чарчаб кетгандим.\n- Одил Аҳмедовни укаси бўлиш қийин эканми?\n- Буни қийин ва хурсандчилик томонлари бор. Мана шундай инсоннинг укаси бўлганимдан фахрланаман. Аммо бу Одилнинг укаси, шунинг учун уни ҳурматидан терма жамоага чақиряпти, акаси туфайли ўйнатяпти, акаси айтиб қўйган, деган бўлмағур гап-сўзларни гапиришади. Одил акам менинг ўрнимга тушиб, ўйнаб бермайди-ку! Яқинда миллий терма жамоамизда иккита ўйинда ўйнадим, кўпчиликда яхши таассурот қолди. Аммо одамларни оғзига элак тутиб бўлмайди.\n- Четдан тушган таклифларни қабул қилмаганингиз туфайли аттанг қилиб қолган пайтларингиз бўлганми?\n- Жуда кўп афсусланганман. Йиғилишларда мени шарманда ҳам қилишган. Ахир ўзингиз ўйланг, қайси одам шунча пулга ўзини сотиб олиб, бу ерда ўйнайди?! “Навбаҳор”га мухлислар учун келганман. Пул учун бўлганида аллақачон четга кетган бўлардим. Жамоага жонимни бераман, деб келганман. Бундай йўл билан келиш ҳеч қайси футболчини қўлидан келмайди, буни тан олиш керак. Аммо буни тушунишмайди, ҳайрон қоламан. Менга алам қилади.\n- Клубдаги ҳозирги вазиятдан кейин сизда ишонч ва умид уйғондими?\n- Бизга биргина ғалаба керак эди. Гол уриб олганимдан ҳам хурсанд бўлдим. Энди кейинги ўйинларда ҳам яхшилаб ҳаракат қиламиз. Аммо ҳаёт бир текисда кетмайди, паст-баландликлардан иборат.\n- Ўйинлар яна мухлисларсиз ўтказиляпти. Бу ҳолат айнан “Навбаҳор” футболчиларига қандай туюляпти: стадион тўла ишқибозлар қаршисида ўйнаган яхшими ёки бўм-бўш трибуналар қаршисида босимсиз тўп сурган қулай эканми?\n- Футбол томошабинлар билан бўлса мароқли бўлади. Ўз уйимизда мухлисларимиз билан ҳам ютиб оламиз. Аммо “Андижон” билан учрашувда ўйинимиз қовушмади. Негадир шу “Андижон” билан Наманганда ўйнасак, ҳар йили ўйинимиз яхши чиқмай қолади. Бу сафар ҳам мухлисларимиз хафа бўлишмасин, уларни хурсанд қилайлик, деб олдинга ўтишга шошилдик, трибунадан гол ур, деган овозлар эшитиляпти, шунга яраша ҳаракат қилдик, аммо ўхшамади. Мухлислар стадионда бўлмаса, худди барака йўқдек туюлади. Агар сафарда “Қўқон-1912” билан учрашувда стадионга ишқибозлар қўйилганида бизни мухлисларимиз кўп бўларди. Барибир томошабинлар қаршисида тўп суриш бошқача.\n- Футболдан кейинги режангиз қандай?\n- Ҳали бу ҳақда ўйламадим. Футболдан кейин бошқа иш қиламан, менимча, футболга бошқа қайтмасам керак. Футболда барибир қийин, мураббийларни ҳам кўряпман. Фаолиятимни тугатгач, бирор-бир иш қиларман. Лекин ҳозир фақат футболга эътиборимни қаратганман.\n- Фаолиятингизни “Навбаҳор”да тугатасизми?\n- Ҳозир музокаралар бўляпти. У ер, бу ердан агентлар ҳам ёзиб туришибди. Чемпионат тугасин-чи, кўрамиз.


МУЛОҲАЗА. МУҲОКАМА. МУНОЗАРА: СИЁСИЙ ПАРТИЯ ГАЗЕТАСИ - Ўзбекистон овози газетаси\nМУЛОҲАЗА. МУҲОКАМА. МУНОЗАРА: СИЁСИЙ ПАРТИЯ ГАЗЕТАСИ\nДилдора КАТТАЕВА, «Навоий ёшлари» газетаси масъул котиби, «Йилнинг энг фаол журналисти» танлови совриндори:\n— Бугун Ўзбекистоннинг мустақил тараққиёт йўли дунё мамлакатларининг кўпчилигида намуна сифатида кўрсатилаяпти. Бу — тўғри танланган стратегия самарасидир. Республикамиздаги сиёсий нашрлар фаолиятига назар ташлайдиган бўлсак, уларда ана шу жараён имкон қадар кенг ёритилаётганига гувоҳ бўламиз. Бироқ баъзи бир камчиликлар ҳам йўқ эмас.\nСиёсий партия нашри, энг аввало, инсонларнинг ижтимоий-сиёсий онгига таъсир кўрсатадиган қудратга эга бўлиши лозим. Хориждаги кўпгина сиёсий партиялар газеталарини кузатсангиз, уларда депутатлар газетхонларнинг турли соҳаларга оид саволларига жавоб беради, одамларни ташвишга солаётган муаммоларни бартараф этиш юзасидан ўз мулоҳазаларини билдиради, шунингдек, партия етакчилари дунёда юз бераётган воқеа-ҳодисаларга ўз муносабатини билдиради, партия позициясидан келиб чиқиб шарҳлаб боради. Бу тажрибани биздаги партия нашрлари ҳам кўпроқ қўлласа ўқувчилар сафи янада кенгаяди, одамлар орасидаги нуфузи юксалади.\nБундан ташқари, сиёсий партия нашрининг аҳоли ўртасида оммалашувида фотолавҳаларнинг ҳам ўрни катта. Баъзан тўрт-беш бетли мақоладан кўра, битта жонли, таъсирчан сурат ва унга ёзилган шарҳ жамоатчилик фикрини шакллантиришда самаралироқ восита бўлиши мумкин. Шу маънода ижтимоий-сиёсий нашрлар мазкур масалага ҳам алоҳида эътибор беришлари керак, деб ҳисоблайман.\nҲамкасблардан партиялар томонидан ташкил этилаётган тадбирлар баъзан зерикарли ўтиши ҳақида эшитиб қоламан. Шундан бўлса керак, улар газетада ҳам қизиқарли ёритилмайди. Узундан-узун қўшма гаплар, шарҳсиз берилган мураккаб сиёсий терминлар туфайли материаллар газетхонни ўзига жалб этмайди. Бироқ «Ўзбекистон овози» газетасида сўнгги вақтларда ташкил этилган «Жамоатчилик қабулхонасига мурожаат қилинг», «Биз Ўзбекистон Халқ демократик партиясига хайрихоҳмиз» рукнларига кўпчилик томонидан қизиқиш билдирилмоқда.\nАнвар ЮСУПОВ, Ўзбекистон Республикаси Президенти ҳузуридаги Давлат бошқаруви академияси битирувчиси:\n— XXI асрда замонавий ахборот-коммуникация технологиялари ҳаётнинг барча соҳаларига, хусусан, журналистикага шиддат билан кириб келаётганига қарамай, босма нашрлар ўзининг эстетик имкониятлари ва аҳоли орасидаги нуфузи жиҳатидан давлат ахборот сиёсатининг энг асосий воситаларидан бири бўлиб қолмоқда.\nАслида газеталар бошқа оммавий ахборот воситалари каби ахборотни тўплаш, қайта ишлаш, таҳлил этиш ҳамда тарқатиш билан шуғулланади. Аммо партия нашрлари фақатгина мазкур функцияларни бажариш билан чекланмай, халқнинг ҳуқуқий маданияти ва сиёсий дунёқарашини шакллантириш масаласига ҳам катта эътибор қаратиши керак. Бугун дунёнинг турли бурчакларида демократия ниқоби остида ҳар хил мафкуравий-ахборот хуружлари авж олаётган бир пайтда партия нашрлари давлатнинг мустаҳкам сиёсий ва ғоявий қалқони, халқнинг, айниқса, ёш авлоднинг бу борадаги ишончли ҳимоячиси бўлиши талаб этилади.\nТаъкидлаш лозимки, тармоқ нашрлари асосан маълум бир соҳадаги ислоҳотларни ёритиш ва тарғиб қилиш, маҳаллий нашрлар фақат муайян ҳудудлардаги аҳолига хизмат кўрсатиш, кўнгилочар газеталар эса, ўз номи билан ўқувчиларнинг бўш вақтини самарали ўтказишга қаратилган бўлади. Бироқ сиёсий партия нашри улардан фарқли равишда, аҳолининг барча қатламини қамраб олиши, ҳамма хонадонга кириб бориши, бир сўз билан айтганда, халқ билан ҳамдам-у ҳамдард бўлиши керак.\nМенимча, партия газеталари мамлакатимизда амалга оширилаётган ислоҳотлар юзасидан ўзининг бошқалардан ажралиб турадиган, мустаҳкам позициясига эга бўлиши лозим. Лекин бу баъзи ўарб давлатлари сиёсий партиялари газеталарида учраб турадиган — бошқа партиялар билан асоссиз зиддиятлар, даҳанаки баҳслар ҳамда бачкана тортишувлар минбарига айланиши керак, дегани эмас. Аксинча, халқимизга хос зукколик билан одамларга ўз позициясини намоён этиши, бу борада бошқа сиёсий партиялар қарашларини асосли танқид қилиши керак. Яъни, матбуотда партиялар ўртасидаги ғоя ва фикрлар хилма-хиллигининг акс этиши, халқнинг бирлашишига хизмат қилиши зарур.\nНаргис ҲАСАНОВА, журналист:\n— Бугунги кунда мамлакатимизда амалга оширилаётган демократик ислоҳотларни янада чуқурлаштириш, одамларнинг ҳуқуқ ва эркинликлари, қонуний манфаатларини ҳимоя қилиш, шунингдек, уларни ижтимоий-сиёсий жараёнларнинг фаол иштирокчиси бўлишида сиёсий партия нашрларининг ўрни беқиёс.\nПартия газетаси, энг аввало, эркин ва ўз овозига эга бўлиши, ислоҳотлар жараёнига партия нуқтаи-назаридан келиб чиқиб муносабат билдириши лозим. Шунингдек, аниқ мақсад вазифаларга эга сиёсий нашрлар фақатгина шакл-шамойилга эмас, мазмунга кўпроқ эътибор қаратиши, мавжуд муаммо ва камчиликларни дадил, ҳаққоний ва холис ёритиши керак. Кўпроқ таҳлилий-танқидий материаллар газетанинг нуфузи ва қадрини оширади. Бу газетхон учун жуда муҳим.\nФикримча, бугун юртимиздаги сиёсий партия газеталарида мавзулар ранг-баранглиги етишмаётгандек. Масалан, уларда одамларни сиёсий партия ғоя ва қарашларига эргаштириш, уларни ўзи мансуб бўлган сиёсий кучга ишончини оширишга масъул бўлган депутатлар, айниқса, маҳаллий Кенгашлар депутатларининг чиқишларини етарли деб бўлмайди. Аслида, партия нашри депутатлар ва сайловчилар учун минбарга айланиши керак. Умуман, ўқувчи газетани варақлаганда ўзи учун фойдали ахборот ва маълумотлар олиши лозим.


Оиладаги тушунмовчилик: муаммони қандай ҳал қилган маъқул? – "Тасвир" нашриёт уйи\nОиладаги тушунмовчилик: муаммони қандай ҳал қилган маъқул?\nОиладаги муаммоларни ўзгаларга айтиш, дардни ёт одамга дастурхон қилиш аслида ўзбекона тарбиямизга хос эмас. Аммо турмуш доим ҳам бир текис кетмайди. Қайсидир ўринларда кимнингдир маслаҳатига эҳтиёж сезилади. Бу борада энг тўғри маслаҳат бера оладиган мутахассислар эса психологлардир.\nХолис маслаҳатгўй зарур\nКексаларимиз бежиз ёшларни турмуш қурган вақтларида қаноатли бўлишга ундашмайди. Ажримларнинг аксарият қисми биринчи беш йилликка тўғри келади. Демак, эр-хотин бир-бирини тушуниб етгунича камида беш йил вақт керак. Ана шу даврдан сабр-тоқат билан ўтиб олишса, марра уларники. Турмушнинг дастлабки беш, олти йили унчалик кўп вақт эмас. Аммо оиланинг пароканда бўлиб кетишига баъзида бир кунлик жанжал ҳам кифоя.\nУзатилган қизнинг нафақат турмуш ўртоғига, балки муҳити бошқача ўзга хонадонга ёки хонадондагиларнинг янги келинга кўникиши осон кечмайди. Низо ҳар икки томоннинг феъл-атвори турли хилдалигидан келиб чиқади. Бир-бирларининг табиатларини тушунишлари учун эса уларга маълум вақт керак. Масалан, келин 4-5 йилгача ўзи туғилиб ўсган оиласини, шарт-шароитини қўмсайди. Шунинг учун келин бўлиб тушган оиласидагилар билан озгина келишмовчилик юз берса ҳам, ота уйига кетиб қолишни ўйлайди. Орадан маълум вақт ўтгач эса болалар туғилади, вояга ета бошлайди, улар билан боғлиқ ширин хотиралар ҳам шу хонадонда улғаяди. Энди келин ота уйига меҳмон эканлигини, ўзининг оиласи, бахти учун курашиши лозимлигини теранроқ англай бошлайди. Қаерга борса ҳам ўз оиласига, фарзандлари туғилиб ўсган, вояга етаётган хонадонга талпинади. Шунинг учун турмушнинг илк даврида, албатта, ҳар бир келин-куёвга холис маслаҳатгўй керак.\nАзиза АЛИМҚУЛОВА, руҳшунос.\nЎқиган китобларим ёрдам берди\nЁн қўшним — руҳшунос. Илк танишувимиз оилавий масалалар билан боғлиқ бўлган. Ўшанда бош фарзандим икки ёшда эди.\nАрзимаган келишмовчиликни деб эрим билан ажрашишга қарор қилганимни эшитган қўшним Комила опа мени ёнига чорлаб, психологиядан “дарс” берди. Шу баҳона психология фанига қизиқиб қолиб, турли китобларни топиб ўқий бошладим. Айниқса, фарзанд тарбияси, оилавий масалаларга боғлиқ қўлланмалар яхши оила бекаси, рафиқа, она бўлишимда жуда асқотди.\nФарзандларимиз мактабга чиқа бошлаганларида, биз — эр-хотин бир-биримизни анча яхши билиб олгандик. Яъни мен эримга нима ёқади-ю, нима ёқмайди, шунга қараб ҳаракат қиладиган, у киши ҳам менинг кўнглимга қарайдиган бўлдик. Ана шу йиллар мобайнида мен Комила опадан, у киши тавсия қилган адабиётлардан оила мустаҳкамлиги йўлида асқотадиган жуда кўп маслаҳатларни олдим.\nФароғат МАМИРОВА, уй бекаси.\nХориж мамлакатларида ҳар бир оиланинг руҳшуноси ва адвокати, оила шифокори бор. Бизда ҳам психологлар уюшмаси, турли оилалар билан ишлайдиган хусусий психологик хизмат кўрсатиш турлари мавжуд. Фақат аҳолининг руҳшуносларга мурожаат қилиши учун уларда кўникмани шакллантириш, йўл-йўриқ кўрсатиш зарур. Дардингизни ёки муаммонгизни бирор танишингизга, дўстингизга айтсангиз, у сизга нари борса “Фарзандларингни ўйла, ажрашма”, дейди. Ёки, аксинча, “Тинчгина ажрашиб қўя қол”, дейди. Ахир бир сўз билан оила пароканда бўлиб кетиши мумкин. Шу сабаб, бу борада психологдан кўмак сўраш — энг тўғри йўл.\nЗарифа ХОЛИҚОВА, ўқитувчи.\nОта-она — чинакам ибрат намунаси\nДарҳақиқат, фарзанди келажакда яхши инсон бўлишини истаган ота-оналарнинг ўзлари ҳам комил инсонни тарбиялаш салоҳиятига эга бўлиши лозим. Зеро, ота-оналар нафақат тарбиячи, балки чинакам ибрат намунасидир. Уларга эса маҳаллада фаолият юритадиган фаоллар, яъни ҳудудда истиқомат қилувчи ҳуқуқшунос, тиббиёт ходими, психолог, педагог, иқтисодчилар кўмак беради.\nАфсуски, кўпчилик нимагадир бирор муаммосига ечим топиш мақсадида психологлар, ҳуқуқшунослар, тиббиёт ходимларига мурожаат қилиш учун вақтини қизғанади ёки ҳафсала қилмайди. Биз фаолларимиз ташаббуси билан турли мавзуларда суҳбатлар уюштирамиз. Баъзида бундай тадбирларимиз бир-бирини тушунмаётган қайнана-келин, эр-хотиннинг келишмовчиликларига барҳам беради.\nКаромат ХУДОЙҚУЛОВА, маҳалла маслаҳатчиси.\nОила — муқаддас қўрғон. Унинг пойдевори мустаҳкам бўлса, комил, ахлоқли фарзандлар вояга етади. Арзимаган сабаблар туфайли кунда-кунора фарзандлар олдида жанжаллашиш бу муқаддас қўрғоннинг бузилишига олиб келади. Мутахассисларнинг фикрича, оилаларнинг пароканда бўлишига ҳар икки томоннинг бир-бирига меҳр кўрсатолмаслиги, ҳамдард бўлишни, оддий муомала маданиятини билмаслиги сабаб бўлар экан. Ушбу муаммоларга барҳам бериш учун ёши улуғ кишиларга, мутахассисларга ва, албата, руҳшуносларга мурожаат қилиш фойдадан холи бўлмайди.